Redukcija - Blic Online\nNa mukama zbog tropske vreline: Sarajlije ogorčene zbog redukcije vode\nIz KJKP Vodovod i kanalizacija Sarajevo u juče je najavljeno kako će zbog visokih temperatura redukcija vode biti strožija nego inače. Ipak, za pojedine delove grada pokazalo se da uvek postoji gore od goreg.\nPOJAČANJE TROLEJBUSKIH LINIJA Od sutra znatno više polazaka na linijama 40 i 41\nTrolejbuske linije 40 i 41 od sutra će radnim danima biti pojačane sa po tri vozila, što će značiti više polazaka i manje vreme čekanja za putnike.\nSuve česme: Nevesinjci bez vode\nU Nevesinju je uveden drugi stepen redukcije u vodosnabdevanju, pa prigradska naselja tri dana sedmično nemaju vodu.\nLETNJI RASPORED Vozovi na ovim relacijama privremeno neće saobraćati\nPrivremena redukcija železničkog putničkog saobraćaja, na nekoliko relacija, uvedena je od danas zbog smanjenog broja putnika i sezone godišnjih odmora, saopštio je Srbijavoz.\nEtinger protiv redukcije gasnih aranžmana sa Rusijom\nEvropski komesar za energetiku Ginter Etinger je danas izrazio protivljenje da se redukuju gasni aranžmani EU sa Rusijom u narednih nekoliko godina i založio se za diverzifikaciju snabdevanja gasom.\nPajtić: Rekonstrukcija republičke vlade odraziće se i na pokrajinsku\nNOVI SAD - Rekonstrukcija Vlade Srbije odraziće se i na redukciju vojvođanske, izjavio je pokrajinski premijer Bojan Pajtić.


Škola italijanskog jezika Bertrand Russell je osnovana 1975. godine u Padovi.\nOduvek nudimo najbolje italijanske kurseve jezika i kulture studentima različitih nacionalnosti i nivoa znanja koji žele da nauče italijanski u toplom ambientu, u kome se učenje jezika harmonično prepliće sa kulturom i životom u ,,Bel Paese”.\nPored kurseva italijanskog jezika nudimo niz komplementarnih aktivnosti kao ekskurzije, obilasci sa vodičem i časove kuvanja. Ove inicijative obećavaju da ćete okusiti lokalne lepote i tradicije, uživajući sa jedne strane interakciju među studentima, a sa druge strane učenje i spontano korišćenje italijanskog jezika.\nStast prema italijanskom jeziku i kulturi se odslikava sa toplinom kojom svakim danom dočekujemo naše studente i pratimo ih na njihovom putu: uvek smo na raspolaganju i pazimo da zadovoljimo sve zahteve, kako didaktičkog tako i logističkog karakera.\nNudimo mogućnost organizovanja privatnih časova italijanskog jezika za različite potrebe, osiguravamo našim studentima udoban smeštaj u centru i obezbeđujemo im neophodnu dokumentciju za njihov boravak.


Petrović je u dopisu podsetio da, u skladu sa članom 224. Zakona o policiji, unutrašnju kontrolu zakonitosti rada policijskih službenika policijskih i drugih službenika zaposlenih u MUP vrši Sektor unutrašnje kontrole, a naročito, kako je naveo, u pogledu poštovanja i zaštite ljudskih i manjinskih prava i sloboda pri izvršavanju službenih zadataka i primeni policijskih ovlašćenja.\n„Naime, Boban Bogdanović je 29. marta dao izjavu u Tužilaštvu za organizovani kriminal o saznanjima koja ima u vezi sa ubistvom Olivera Ivanovića. Istog dana, na internetu je objavljen njegov intervju za KRIK o ovim saznanjima. Imajući u vidu da je zbog ovih činjenica ugrožena Bogdanovićeva bezbednost, iz razloga što je u svojim izjavama optužio određena lica da su učestvovala u navedenom ubistvu, kao i da je primetio da ga nepoznata lica prate na ulici, molim vas da u saradnji sa Jedinicom za obezbeđenje ličnosti ispitate potrebu uvođenja obezbeđenja i zaštite ličnosti Bobana Bogdanovića“, navodi se u dopisu.\nAdvokat Petrović je takođe molio da mu se dostavi izveštaj o svim preduzetim merama povodom zaštite ličnosti Bogdanovića i da mu, u skladu sa Zakonom o policiji, odgovore na dopis.


ISPLIVALI NOVI NEPOZNATI DETALJI: Otkriveno šta su radili Arkanu na...\n22-09-2018 12:58 Izdvojeno Svet Planeta\nEvropska unija bi trebalo da raspravlja o pitanju održavanja ili ukidanja sankcija protiv Rusije, a ne da ih automatski obnavlja, izjavio je ministar spoljnih poslova Mađarske Peter Sijarto.\nOrban i Putin (foto: kremlin. ru)\n„Jasno smo identifikovali potrebu za dijalogom, iskrenu i direktnu diskusiju, da li su sankcije bile uspešne ili ne. Hajde da analiziramo činjenice, da li su sankcije pomogle evropskoj ekonomiji ili ruskoj ekonomiji ili su, naprotiv, pomogle da se izvrši pritisak na rusku ekonomiju, da li su pomogle da se realizuju Minski sporazume (o rešavanju situacije u Ukrajini)? Kada odgovorimo na ta pitanja donećemo i odluke o našoj budućnosti“, istakao je Sijarto.\nŠef mađarske diplomatije naglasio je da se trenutna Vlada Italije takođe protivi automatskom produženju sankcija.\n„Čini se da aktuelna Vlada Italije deli stav da sankcije ne treba da se automatski produžavaju i da su neophodne rasprave. Pošto je Italija jaka zemlja, članica G7, slabijem članu EU će biti mnogo lakše da brani ovaj stav zajedno sa većom državom“, zaključio je Sijarto.\nU Moskvi su 18. septembra održani pregovori predsednika Rusije Vladimira Putina i premijera Mađarske Viktora Orbana.\nRanije je italijanski premijer Đuzepe Konte izjavio da proširenje evropskih sankcija protiv Rusije ne bi trebalo da se radi automatski. On je takođe naglasio da će Italija raditi na ukidanju sankcija protiv Rusije, ali se to neće dogoditi uskoro.\nEvropska unija je uvela ekonomske restriktivne mere protiv Rusije u leto 2014. zbog sukoba u Ukrajini, a kasnije ih proširila. Lideri država-članica EU su u martu 2015. godine povezali sankcije sa punom implementacijom Minskih sporazuma.\nSavet EU je 13. septembra 2018. godine produžio individualne sankcije protiv fizičkih lica i organizacija iz Rusije u vezi sa „podrivanjem teritorijalnog integriteta Ukrajine“ na još šest meseci. Sankcije će biti na snazi do 15. marta 2019. godine.\nMoskva je preduzela recipročne mere, produžila ih, više puta odbacivala optužbe za mešanje u poslove Ukrajine i izjavljivala da je kontraproduktivno sa njom razgovarati na jeziku sankcija. U poslednje vreme se na Zapadu sve više čuju mišljenja o potrebi za ukidanjem sankcija protiv Rusije.\nOVDE pogledajte kako je Rusija otresla Amerikance.\nIzvor: rs. sputniknews .com\nSenat Amerike predložio nove sankcije Rusiji


U RS-u najveća isplaćena plata tokom maja iznosila 30.876 KM - Akta.ba\n24.07.2020. 11:04 / Izvor: Glas Srpske\nNajveća plata isplaćena u maju u Republici Srpskoj iznosila je 30.876 KM.\nListu deset najvećih pojedinačnih isplata mjesečnih primanja po osnovu radnog odnosa u RS-u za maj predvodi radnik iz Gradiške koji je zaposlen u stručnim, naučnim i tehničkim djelatnostima.\nEkonomisti u RS-u ističu da ovi podaci govore da radnici sa najvećim platama rade deficitaran posao.\nU RS-u je od početka epidemije, tačnije od 19. marta do 20. jula bez posla ostalo oko 9.000 radnika, a u istom periodu zaposleno je oko 7.500 osoba.\nPrema posljednjim podacima Zavoda za zapošljavanje RS, prosječna plata u RS-u junu iznosila je 958 maraka. Najviša prosječna neto plata u junu od 1.434 KM isplaćena je u području finansijske djelatnosti i oblasti osiguranja, a najniža od 657 KM u građevinarstvu.\nnajveća isplaćena plata


Nikolić: Država ima dobru saradnju sa manjinama – Nadlanu.com\nNikolić: Država ima dobru saradnju sa manjinama\nObjavljeno 22. okt 2013. / 14:31:48\nPredsednik Republike Srbije Tomislav Nikolić sastao se danas sa visokim komesarom OEBS-a za nacionalne manjine Astrid Tors.\nNikolić je poručio da državni organi u Srbiji imaju otvorenu komunikaciju i saradnju sa predstavnicima svih nacionalnih i drugih manjina i dodao da smatra da je to kljucni preduslov da bi se svi građani osećali slobodno i uživali sva prava koja im pripadaju.\n“Mi podstičemo pravo svakog pojedinca da se izjašnjava onako kako želi, a naše različitosti su u stvari naše veliko bogatstvo i velika prednost”, rekao je Nikolić tokom susreta s visokom komesarkom OEBS-a za nacionalne manjine Astrid Tors.\nNikolić je, kako se navodi u saopštenju pres službe predsednika Srbije, kazao da je uspostavljanje trajne stabilnosti u regionu i dobrih odnosa sa svim našim susedima veoma važno za Srbiju, jer “samo tako možemo da stvaramo osnove za prosperitet i bolji život za sve naše građane”.\nTors je navela da je Evropska komisija u svom poslednjem izveštaju jasno pokazala da je prepoznala ogroman napredak koji je Srbija ostvarila u proteklom periodu i izrazila podršku politici koju naša zemlja vodi.\nOna je čestitala predsedniku Srbije na njegovoj ulozi u uspostavljanju trajne stabilnosti na Balkanu, pogotovo kroz napore da se reše mnoga sporna pitanja tamo gde još postoje.\nPredsednik Vlade Srbije Ivica Dačić sastao se juče sa Tors, kojoj je preneo da su zaštita nacionalnih manjina i ostvarivanje njihovih prava od izuzetnog značaja za Srbiju i ukazao na probleme sa kojima se suočava srpska manjina u susednim zemljama.\nSutra sunčano i toplo, do 28 stepeni


DAČIĆ: Srbija na dobrom putu u 2016. - Informer\nBeta | 17. 12. 2015.\nDAČIĆ: Srbija na dobrom putu u 2016.\nSrpski ministar spoljnih poslova Ivica Dačić ocenio je danas da je Srbija postala predvidiv i racionalan partner i da će u 2016. godini biti na dobrom putu\n- Ne znam kakav će biti svet u 2016, ali znam kakva će biti Srbija. Srbija će biti na dobrom putu - rekao je Dačić je na konferenciji britanskog časopisa Ekonomist "Svet u 2016" u beogradskom hotelu Metropol.\n- Evropska unija nije sama po sebi cilj, ali je idealan recept za Srbiju - rekao je Dačić.\nMinistarka građevinarstva, saobraćaja i infrastrukture Zorana Mihajlović istakla je da Srbija 2016. godine nastavlja svoj privredni rast na koji će imati veliki uticaj i žene, kojima Vlada pomaže da budu preduzetnice.\nVUČIĆ: Srbija ni blizu začelja Evrope u narednih pet godina!\n- Sledeće godine izgradićemo 110 kilometara autoputa, a prosek u Evropi je 55 kilometara godišnje, tako da verujem da će 2016. godina za Srbiju biti sa dobrim i uspešnim slikama - rekla je Zorana Mihajlović.\nOn je kazao da je ove godine u Beogradu ostvaren deficit oko 10 odsto, a da će krajem sledeće godine biti pet odsto, kao i da su gradska komunalna preduzeća prvi put ove godine ostvarila i profit.\n- Mi pratimo i doprinosimo reformama koje sprovodi Vlada, ali sredjujući svoje finansije dajemo i signal investitorima da možemo da vodimo računa i o njihovim interesima - rekao je Mali.\nIvica Dačić konferencija Srbija Economist 2016.\n09:17 Politika 7


9.6.2014, NIAR – Jovan Damjanović čestitao Soraji Post izbor za poslanika Evropskog parlamenta | Novinsko-informativna agencija Roma\n9.6.2014, NIAR – Jovan Damjanović čestitao Soraji Post izbor za poslanika Evropskog parlamenta\nPredsednik Svetske organizacije Roma Jovan Damjanović čestitao je danas Soraji Post na izboru za poslanika u Evropskom parlamentu.\n“U ime Svetske organizacije Roma i u svoje ime, upućujem Vam iskrene čestitke povodom izbora za poslanika u Evropskom parlamentu, uveren da ćete sa istom posvećenošću, sada na ovoj funkciji, nastaviti da doprinosite snažnom sveukupnom razvoju i napretku romske nacije, kao i daljoj afirmaciji njenog položaja u regionalnim, evropskim i međunarodnim okvirima”, navodi se u čestitki.\nKako je saopštila NIAR, Damjanović je u čestitki izrazio najdublje uverenje da “istorijske veze, mnogostruka povezanost našeg naroda, kao i vrednosti koje delimo, predstavljaju čvrst temelj za dalje unapređenje bratskih odnosa među nama Romima, i u vremenu koje je pred nama”.\n“Siguran sam, ujedno, da će naše zajedničko opredeljenje prema Evropskoj uniji otvoriti nove mogućnosti za integraciju naše romske zajednice u svim državama članicama EU i predstavljati dodatu vrednost u odnosima svih zemalja u kojima bivstvuju Romi”, naveo je Damjanović.\nJovan Damjanović Jovan Damjanović čestitka Soraja Post Svetska organizacija Roma\t2014-06-09\n18.7.2014, B92 – “Romi i Srbi – istorijski povezani”


Protiv zlostavljanja dece - Društvo - Dnevni list Danas\nPočetna » Vesti » Društvo » Protiv zlostavljanja dece\nProtiv zlostavljanja dece\nGrad Beograd danas je potpisao Pakt protiv seksualnog zlostavljanja dece, što je još jedan dokaz da je vlast veoma posvećena ostvarivanju dečjih prava i stvaranju najpovoljnijeg mogućeg ambijenta za odrastanje svakog deteta u gradu, izjavio je danas gradonačelnik Siniša Mali.\nKako je saopšteno iz gradske uprave, Mali je na sednici Kongresa lokalnih i regionalnih vlasti Saveta Evrope za zaustavljanje seksualnog nasilja nad decom, naglasio da nijedno nasilje te vrste nije opravdano.\nNa žalost, podaci nam pokazuju da su mnoga deca i dalje žrtve najrazličitijih oblika nasilja, među kojima je i seksualno, a ono ima ozbiljne fizičke i psihološke posledice i ostavlja žrtvi traume za ceo život, ukazao je on.\nMali je upozorio da je ćutanje okoline česta prateća pojava zlostavljanja dece i da se zato mora promeniti svest javnosti i shvatiti da su deca koja trpe nasilje problem celog društva.\nPored Beograda, Pakt protiv seksualnog zlostavljanja dece na današnjoj sednici potpisali su i predstavnici Kragujevca i Svilajnca.


Na današnji dan februar - www.samoozena.com\nNa današnji dan februar\nHome - Blog - Kulturna - Na današnji dan - Na današnji dan februar\n1. februar 1946. Norveški diplomata Trigve Li izabran je za prvog generalnog sekretara Ujedinjenih nacija.\n1. februar 1893. Tomas Edison je u Nju Džerziju otvorio prvi filmski studio na svetu.\n1. februar 1790. Prvi put je zasedao Vrhovni sud SAD, godinu dana pošto je osnovan.\n2. februar 1709. Škotski mornar Aleksander Selkirk izbavljen je sa pustog pacifičkog ostrva na koje je dospeo 1704. godine, posle brodoloma. Njegova životna priča inspirisala je Danijela Defoa da napiše roman Robinzon Kruso.\n3. februar 1468. Umro je Johan Gutenberg, pronalazač tipografije. Prethodno se bavio brušenjem dragog kamenja i proizvodnjom ogledala.\nNjegov izum označio je ogroman prelom u istoriji civilizacije – omogućio je masovno štampanje knjiga. Prvi je došao na ideju da izliva slova od metala i od njih sastavlja redove; usavršio je štamparsku mašinu i osnovao štampariju u rodnom Majncu.\nPrva knjiga odštampana njegovom tehnologijom jeste Biblija, 1455. godine, a do danas je sačuvano oko četrdeset primeraka, celih ili delimično. Gutenberg je prvu štampanu knjigu u boji, Majnciški psaltir, koja je štampana u crvenoj i crnoj boji, izdao 14. avgusta 1457. godine.\n3. februar 1194. Nemački kralj Henrik VI oslobodio je uz veliku otkupninu engleskog kralja Ričarda I Plantageneta, koga je na povratku iz Trećeg krstaškog rata 1192. zarobio austrijski vojvoda Leopold.\n4. februar 1783. Velika Britanija je u Parizu potpisala sporazum o priznanju SAD, čime je okončan Američki rat za nezavisnost.\n4. februar 1789. Za prvog predsednika SAD izabran je Džordž Vašington (inaugurisan 6. aprila 1789). Iz politike se povukao 1797. godine, odbivši da se po treći put kandiduje za šefa države.\n5. februar 1840. Rođen je škotski pronalazač Džon Bojd Danlop, koji je 1887. izumeo pneumatsku gumu. Izum je komercijalizovao 1890. godine, u prvo vreme proizvodeći gume za bicikle, a kasnije i za automobile.\n5. februar 1917. Usvajanjem novog ustava Meksiko je postao federalna republika sa 28 saveznih država.\n7. februar 1878. Umro je papa italijanskog porekla Pije IX, čiji je pontifikat trajao 31 godinu i 236 dana (od 1846. do 1878. godine), najduže u istoriji rimokatoličke crkve.\n7. februar 1812. Rođen je Čarls Džon Hafem Dikens, rodonačelnik socijalnog romana, jedan od najznačajnijih i najčitanijih engleskih pisaca (Oliver Tvist, Dejvid Koperfild, Velika očekivanja, Pikvikov klub, Stara prodavnica retkosti).\n8. februar 1984. Na stadionu Koševo u Sarajevu otvorene su Četrnaeste zimske olimpijske igre. Na prvim olimpijskim igrama održanim u Jugoslaviji učestvovali su sportisti iz 49 država, najveći broj u istoriji zimskih olimpijskih igara.\n8. februar 1861. Južne države SAD odvojile su se od Unije i osnovale Konfederaciju Država Amerike, sa Džefersonom Dejvisom kao predsednikom, što je dovelo do Američkog građanskog rata.\n10. februar 1898. Rođen je nemački pisac Bertolt Breht, jedan od najvećih dramskih autora i teoretičara pozorišta XX veka.\n11. februar 1929. Sporazumom u Luteranu između Musolinijeve Italije i Svete stolice stvorena je nezavisna papska država Vatikan, čime je rešeno takozvano rimsko pitanje – spor italijanske države i Svete stolice nastao 1870. posle priključenja Italiji Papske države i grada Rima. Vatikan se nalazi u središtu Rima, ograđen je zidinama i zauzima 44 ha.\n12. februar 1809. Rođen je engleski prirodnjak Čarls Robert Darvin, tvorac teorije evolucije. Tokom petogodišnje naučne ekspedicije brodom Bigl (27. decembra 1831. Darvin je isplovio iz Plimuta, a vratio se 1836. godine; to putovanje opisao je u knjizi Put prirodnjaka oko sveta) sakupio je naučni materijal na osnovu kojeg je zasnovao čuvenu teoriju o evoluciji živih bića. Na obalama Južne Amerike i ostrvima Tihog okeana proučavao je biološke formacije, biljke i životinje, i zaključio da su se organizmi postepeno menjali. U epohalnom delu Postanak vrsta putem prirodnog odabiranja (Poreklo vrsta), objavljenom 24. novembra 1859, Darvin je izložio svoju teoriju evolucije.\n15. februar 1564. Rođen je italijanski astronom, fizičar i matematičar Galileo Galilei, čija su istraživanja postavila temelje modernoj mehanici i fizici. Pomoću teleskopa koji je sam konstruisao otkrio je četiri Jupiterova meseca (Io, Evropa, Ganimed, Kalisto), Saturnov prsten i pege na Suncu. Zalaganje za Kopernikov heliocentrični sistem dovelo ga je u sukob sa katoličkom crkvom, pa je njegov rad od 1616. bio pod nadzorom inkvizicije, a zabrana sa njegovih dela skinuta je 1757. godine.\n15. februar 1804. Zbor uglednih Srba u Orašcu doneo je odluku o dizanju Prvog srpskog ustanka, a za vođu je izabran Karađorđe Petrović.\n15. februar 1835. Donet je Sretenjski ustav, prvi ustav u srpskoj istoriji. Po uzoru na francuski i belgijski ustav, izradio ga je Dimitrije Davidović, poznati novinar i nacionalni radnik.\n16. februar 1937. Patentiran je najlon. Taj izum plod je rada hemičara Volasa Hjuma Karotersa i njegovog istraživačkog tima iz kompanije DuPont u SAD.\n17. februar 1600. Italijanski filozof, astronom i matematičar Đordano Bruno spaljen je u Rimu kao jeretik, na osnovu presude katoličke inkvizicije.\n17. februar 1864. Južnjačka podmornica Hanli je, u Američkom građanskom ratu, u Čarlstonu potopila torpedom severnjački brod Hustanik, što se smatra prvim uspešnim napadom podmornice na ratni brod u istoriji pomorskog ratovanja.\n18. februar 2002. Prelaskom na evro u Francuskoj je prestao da važi franak, koji je 641 godinu bio nacionalna valuta.\n18. februar 1861. Prva skupština ujedinjene Italije proglasila je za kralja Italije Vitoria Emanuela II Savojskog, koji je do tada vladao Pijemontom (Savojom) i Sardinijom, takođe u svojstvu kralja. Italija je proglašena kraljevinom 17. marta iste godine.\n19. februar 1473. Rođen je poljski naučnik Nikola Kopernik, tvorac heliocentričnog sistema, jedne od najvećih prekretnica u istoriji nauke. Kopernikovo učenje bilo je u suprotnosti sa crkvenom naukom o Zemlji kao središtu svemira, zbog čega su mnogi njegovi sledbenici stradali kao žrtve katoličke inkvizicije. Katolička crkva zabranila je 1616. sva dela koja su se zasnivala na njegovom učenju, a zabrana je skinuta 1757. godine.\n20. februar 1962. Posle uspešnih podorbitalnih letova sa ljudskom posadom, SAD su u orbitu oko Zemlje lansirale vasionski brod „Merkjuri-atlas 6”, kojim je prvi američki astronaut Džon Glen tri puta obleteo Zemlju. Let je trajao 4 sata, 55 minuta i 23 sekunde.\n21. februar 1947. Polaroid, prvi instant fotografski aparat, prikazao je u Njujorku njegov pronalazač Edvin Herbert Lend.\n22. februar 1732. Rođen je američki državnik Džordž Vašington, prvi predsednik SAD (1789–1797), vojskovođa iz Američkog rata za nezavisnost.\n22. februar 1900. Rođen je španski filmski stvaralac Luis Bunjuel, jedan od najvećih reditelja u svetskoj kinematografiji, poznat po nadrealističkim filmskim ostvarenjima (Andaluzijski pas, Viridijana, Lepotica dana, Diskretni šarm buržoazije).\n23. februar 1898. Francuski pisac Emil Zola uhapšen je zbog objavljivanja otvorenog pisma predsedniku Francuske, pod naslovom Optužujem, u kojem je francusku vladu optužio za antisemitizam i montirani proces protiv kapetana Alfreda Drajfusa, oficira optuženog za izdaju.\n23. februar 1836. Oko 4000 vojnika pod komandom predsednika Meksika generala Antonija Lopesa de Santa Ane počelo je opsadu tvrđave Alamo u Teksasu, koju je branilo 156 dobrovoljaca. Trinaest dana kasnije, 6. marta, Meksikanci su zauzeli Alamo, a tokom opsade poginulo je svih 156 Teksašana, među kojima i legendarni Dejvi Kroket, američki nacionalni junak i član Kongresa SAD.\n24. februar 1887. Pariz i Brisel postali su prve dve prestonice povezane telefonskom vezom.\n24. februar 1868. Kongres SAD je, prvi put u svojoj istoriji, pokrenuo postupak impičmenta (opoziva) predsednika Endrjua Džonsona, zbog optužbe za kršenje Ustava. Kongres je izglasao njegov opoziv, ali Senat nije odobrio tu odluku, pa je Džonson ostao na položaju predsednika do kraja mandata.\n25. februar 1873. Rođen je italijanski operski pevač Enriko Karuzo, jedan od najvećih tenora u istoriji opere, proslavljeni izvođač dela Verdija i Pučinija i italijanskih kancona. Jedan je od prvih pevača koji je snimio gramofonsku ploču.\n26. februar 1936. Adolf Hitler je u Saksoniji otvorio prvu fabriku za proizvodnju „narodnog vozila” – Folksvagen.\n26. februar 1846. Rođen je Bufalo Bil, legendarna ličnost istorije Amerike u vreme osvajanja prostranstava na zapadu današnjih SAD. Rođen je kao Vilijam Frederik Kodi, a nadimak je stekao kao vešt lovac na bizone. U poznijim godinama obilazio je svet u sklopu jednog cirkusa prikazujući svoje neobične veštine. Sa svojim cirkusom gostovao je i u tadašnjoj Kraljevini Srbiji.\n26. februar 1815. Napoleon I Bonaparta napustio je ostrvo Elbu i sa malom grupom sledbenika krenuo u Pariz da povrati vlast. Osvajanjem Pariza počela je njegova druga vladavina, poznata kao „sto dana”, okončana u junu vojnim porazom kod Vaterloa u Belgiji.\n26. februar 1915. Nemci su u Prvom svetskom ratu u borbi protiv Francuza kod Malankura prvi put u istoriji ratovanja upotrebili bacače plamena.\n27. februar 1952. Održana je prva sednica Ujedinjenih nacija u novom stalnom sedištu svetske organizacije u Njujorku.\n27. februar 1900. Osnovana je britanska Laburistička partija, sa Remzijem Mekdonaldom kao sekretarom.\n28. februar 1901. Rođen je američki hemičar Lajnus Karl Poling, dobitnik Nobelove nagrade za hemiju 1954. i Nobelove nagrade za mir 1962. godine. Pored njega, još troje ljudi dobilo je po dve Nobelove nagrade (Marija Sklodovska-Kiri, Džon Bardin i Frederik Senger), ali je Poling jedini samostalno dobio obe nagrade.\nJohan Gutenbergrimsko pitanjeRobinzon Krusozimske olimpijske igre\nKoža od 21. novembra u bioskopima\nJesen nam stiže\nKad budem mlađi


Protest Izraela zbog izjave Lavrova da je i Hitler bio jevrejskog porekla - Radio Sto Plus\nMinistar spoljnih poslova Izraela Jair Lapid kritikovao je danas šefa diplomatije Rusije Sergeja Lavrova što je uporedio predsednika Ukrajine Volodimira Zelenskog sa Adolfom Hitlerom i označio tu izjavu kao "neoprostivu, sramnu i istorijsku grešku".\nDani Dajan, predsedavajući Memorijalnog centra Holokausta, Jad Vašem, u Jerusalimu, je takodje kritikovao izjave Lavrova, označivši ih „opasnim i za svaku osudu“ i ocenivši da je Lavrov „pretvorio žrtve u zločince, na osnovi potpuno lažne tvrdnje da je Hitler bio jevrejskog porekla“.\nLavrov je u nedelju izjavio da činjenica što je Zelenski Jevrejin ne negira nacističke elemente njegove zemlje, tvrdeći da je lider nacističke Nemačke Hitler takodje „imao jevrejske krvi“.\n„Zelenski je Jevrejin? Hitler je takodje imao jevrejsko poreklo. Najveći antisemiti su upravo Jevreji“, rekao je Lavrov za italijanske medije.\nU tom intervjuu je šef diplomatije Rusije optužio SAD i Kanadu da obučavaju neonacističke jedinice koje su sada uključene u ukrajinsku vojsku, aludirajući na one čije je uporište u železari Azovstal u ukrajinskom gradu Marijupolj.\nPostoje dokumenta koja „potvrdjuju da su Amerikanci i posebno Kanadjani odigrali vodeću ulogu u pripremanju ultra-radikalnih otvoreno neonacističkih jedinica za Ukrajinu“, rekao je Lavrov, ali nije naveo na kakve dokumente aludira.\nMinistar komunikacija Izraela Joaz Hendel je u izjavi za izraelski vojni radio takodje osudio tvrdnju Lavrova da je Hitler bio Jevrejin, teoriju koju su uveliko diskreditovali istoričari kao „zabludu smišljenu da opravda užasne postupke Rusa u Ukrajini.\nU itervjuu je Lavrov takodje rekao da su se NATO i EU prepustili dominaciji Vašingtona i da je Vašington odlučio da svet mora sada biti monopolaran.\nMinistar spoljnih poslova Rusije je ocenio da bi Zelenski mogao da promoviše mir izmedju Ukrajine i Rusije kada bi prestao da daje „zločinačke instrukcije“ svojim nacističkim vojnicima, kako je rekao.\nKijev i zapadni saveznici su to odbacili ko lažan izgovor za invaziju. Od početka invazije obe strane u sukobu su uporedjivele svoje protivnike sa nacistima i optuživale ih za genocid.


Dani paprike u Donjoj Lokošnici - Dnevnik Juga\nPočetna / DRUŠTVO / Dani paprike u Donjoj Lokošnici\nDani paprike u Donjoj Lokošnici\nSrdjan Stamenkovic 14/09/2018\tDRUŠTVO, Leskovac Ostavi komentar\nU Donjoj Lokošnici danas u održani Dani paprike, tradicionalna manifestacija koja je i ove godine organizovana u selu koje je dobilo prostor u svim srpski medijima tokom proteklih godina.\nUpravo je demonstracija veštine nizanja paprika bila po tradicji deo manifestacije organizovane kako bi se podsetilo da je upravo paprika nešto po čemu je čitava leskovačka kotlina prepoznatljiva u Srbiji ali i na širem području. Pobednica ovog takmičenja je Radmila Nikolić koja se bavi uzgojem paprika.\n-Okupili smo se i ove godine kako bismo obeležili „Dane paprike“ manifestaciju koja promoviše povrće po kojem su Leskovac i Lokošnica nadaleko poznati. Danas slavimo našu papriku zahvaljujući kojoj je Leskovac nosilac gastronomskog brenda „Leskovačkog ajvara“. O Lokošnici su, zahvaljujući nizovima paprike koji je krase od polovine avgusta do sredine oktobra, pisali, kako lokalni i regionalni, tako i svetski mediji. Već sam vam govorio o časopisu „ELEVATE“ koji sam čitao u avionu Air Serbia i koji ovo mesto svrstava u obavezne destinacije koje treba posetiti u Srbiji – rekao je gradonačelnik Leskovca dr Goran Cvetanović.\nPrvi čovek Leskovca je istakao značaj proizvodnje paprike i poljoprivredne proizvodnje-\n-U leskovačkom kraju pod zasadima paprike na otvorenom i zatvorenom prostoru nalazi se preko 2000 hiljade hektara. Prepoznatljivi smo po kozjem rogu, ljutačama, leskovačkoj turšiji, ali i crvenoj kurtovskoj paprici od koje se pravi naš brend i specijalitet, ajvar. A danas na ovoj manifestaciji možete pazariti mlevenu ili gruvanu papriku, dok se sušena nudi „deset u vezi“ ili „na venac“. Dragi meštani Lokošnice, čuvajte svoju tradiciju i svoj ponos, jer bez čuvanja tradicije nema budućnosti, a naša je svakako poljoprivreda. Proizvođačima i prerađivačima paprike želim puno uspeha u daljem radu, kao i u plasmanu proizvoda, a svim posetiocima da uživaju u manifestaciji – naglasio je gradonačelnik Goran Cvetanović.\nTagovidani paprike donja lokošnica\nPrethodni HAPŠENJE U ALEKSINCU Uhapšen osumnjičeni zbog pokušaja ubistva\nSledeći STARI AUTO PUT Druga faza radova na asfaltiranju deonice između Leskovca i Zalužnja\nPredsednica Vlade Republike Srbije Ana Brnabić i potpredsednica Vlade i ministarka kulture i informisanja Maja …


Microsoft otkrio nove zanimljive informacije o HoloLensu\nnovosti Baterija i povezivanje\nponedjeljak, 18 Januar 2016 12:15\nMicrosoftov HoloLens trenutno ima bateriju koja po jednom punjenju traje maksimalno 5,5 sati (pri normalnoj upotrebi) dok se pri konstantnoj upotrebi taj broj smanjuje na dva i po sata. Ovu informaciju otkrio je Microsoftov tehnološki evangelist, Bruce Harris, na prezentaciji održanoj u Tel Avivu, a vijest je prenio portal Petri.com.\nNa prezentaciji je oktriveno i to da je vidno polje HoloLensa slično onome koje bi korisnici imali kada bi gledali u 15-inčni monitor koji je od lica udaljen 61 centimetar, s tim da će se, prema Harrisovim riječima, vidno polje s vremenom povećati, kao i samo trajanje baterije, paralelno sa unapređivanjem proizvodnog procesa.\nPored toga, Harris je na prezentaciji pojasnio i to da se, dijeljenjem linka preko Interneta, dva ili više HoloLens uređaja mogu povezati kako bi više korisnika moglo istovremeno gledati iste objekte, čak i onda kada se ne nalaze u istoj prostoriji.\nNaglašeno je i to da će se HoloLens moći povezati sa bilo kojim uređajem koji ima podršku za Bluetooth i Wi-Fi konekciju. Više o prezentaciji možete saznati iz priloženog videa.\nMicrosoft ukida podršku za stare verzije Windowsa na novim procesorima


Tokom proteklih devet meseci, Regionalna razvojna agencija „Braničevo-Podunavlje“ je uspešno implementirala regionalni projekat „Ukusi Regiona - Promovisanje poljoprivredno-prehrambenih proizvoda sa dodatom vrednošću za unapređenje ekonomskih kapaciteta porodičnih gazdinstava“, u okviru šireg programa „Podrška razvoju proizvodnih kapaciteta u agro-industrijskom sektoru u Srbiji“ koji finansira Ruska Federacija, a sprovodi Program Ujedinjenih nacija za razvoj (UNDP). Svrha projekta bila je promocija poljoprivredno-prehrambenih proizvoda sa dodatom vrednošću, sa posebnim fokusom na tradicionalne, proizvode sa oznakama geografskog porekla i inovativne proizvode.\nU okviru projektnih aktivnosti sprovedena je analiza proizvoda iz Regiona sa tržišnim potencijalom i identifikovana su tri najperspektivnija sektora: prerada voća i povrća, pčelarstvo i prerada mleka. Realizovan je i program obuka za preko 80 učesnika na različite teme: marketing i brendiranje poljoprivredno-prehrambenih proizvoda, proizvodnja voćnih rakija i autohtonih vrsta sireva, seoski turizam i obuka za početnike u poslovanju, a pripremljena su i tri Priručnika – za proizvodnju voćnih rakija, Homoljskog sira i seoski turizam. Takođe je razvijen koncept regionalnog brendiranja poljoprivredno-prehrambenih proizvoda kao osnov za buduće aktivnosti unapređenja tržišne pozicioniranosti proizvoda iz regiona Braničevo-Podunavlje. Na 86. Međunarodnom sajmu poljoprivrede u Novom Sadu predstavljeni su proizvodi 20 proizvođača koji su izazvali veliko interesovanje među posetiocima, a organizovan je i ceo niz aktivnosti sa svrhom boljeg povezivanja sektora ugostiteljstva i proizvođača, kao i unapređenja digitalne promocije proizvoda iz Regiona.\nU petak, 19. jula na Srebrnom jezeru je organizovan Završni događaj u okviru kojeg je održana konferencija na kojoj su učestvovali predstavnici lokalnih samouprava iz Regiona, Programa Ujedinjenih nacija za razvoj (UNDP), Ministarstva poljoprivrede, šumarstva i vodoprivrede, Zavoda za intelektualnu svojinu i Nacionalne asocijacije za organsku proizvodnju Serbia Organica. Predstavljen je Javni poziv za podsticaje za pripremu lokalnih strategija ruralnog razvoja u skladu sa LEADER pristupom, a u okviru panel diskusije bilo je reči o organskim proizvodima i proizvodima sa oznakom geografskog porekla u kontekstu potražnje na domaćem i stranim tržištima, odnosno velikim potencijalima za proizvodnju istih u našem Regionu. Predstavljen je i lokalni primer dobre prakse u oblasti inovativnih proizvoda – Medeni krem Veverko, koji je na nacionalnom tržištu već prepoznat kao visokokvalitetan proizvod na bazi meda.\nU okviru Završnog događaja, organizovan je i dvodnevni Sajam lokalnih proizvoda na kojem se predstavilo preko 30 proizvođača hrane i pića iz Regiona, pa su posetioci Srebrnog jezera mogli da degustiraju i kupe različite vrste meda i pčelinjih proizvoda, domaće sokove, džemove i turšije, šumske plodove, voćne rakije i vina, različite sireve i suhomesnate proizvode, kao i prirodne sapune i kozmetiku na bazi pčelinjih proizvoda, kozijeg mleka i lekovitog bilja. Veliki broj posetioca Sajma potvrdio je kvalitet prezentovanih proizvoda, ali i potrebu da se na ovaj i slične načine oni još više približe turistima i posetiocima Regiona.\nObzirom na sjajne rezultate ostvarene tokom realizacije Projekta, kao i novonastale inicijative, u narednom periodu planiraju se novi projekti i aktivnosti koji će doprineti unapređenju konkurentnosti poljoprivredno-prehrambenih proizvoda regiona Braničevo-Podunavlje.


Tanjug, Slobodna Dalmacija\n24.09.2018. 15:45 > 17:33\nFoto: Istramet.hr / screenshot\nIznenađujuce snažna bura duva danas na širem području Splita, gde orkanski udari vetra dostižu brzinu od 122 km/h, a u podvelebitskom kanalu čak 150 km/h, saopštila je hidrometeorološka stanica Marjan.\nDetaljnije pogledajte u našoj galeriji gde je pao čak sneg.\nProbila bura u Splitu\nHladni talas koji je danas, dan nakon kalendarskog početka jeseni, pogodio BiH doneo je i prvi sneg u naseljima oko Prokoškog jezera, na Bjelašnici, gde je u 14 sati izmereno čak minustr tri stepena.\nNevreme u Omišu\nDo kada će trajati MIHOLJSKO LETO u Evropi? Meteorolozi imaju DOBRE VESTI\nNA JADRANU "GORI" CRVENI ALARM Vetar čupa stabla, očekuju se orkanski udari, za drugi deo dana se najavljuje HAOS


Slobodan G. Marković: Oni koji traže vodju u Srbiji nalaze očinsku figuru i u Rusiji\nBeta 21. aprila 2022. 10:20\nIstoričar, profesor Fakulteta političkih nauka Univerziteta u Beogradu Slobodan G. Marković izjavio je da „oni koji traže vodju u Srbiji traže ga i u svetu, i tu nalaze Rusiju kao kompenzaciju za razna nezadovoljstava u životu“.\n„Pošto rusofilija zahvata otprilike četiri petine gradjana Srbije, svakako je reč o heterogenoj grupi i da je identifikacija sa Rusijom izraz raznih nezadovoljstva. Psihoanalitički gledano, teško je ne primetiti u ovakvoj vrsti fiksacije potrebu za očinskom figurom“, rekao je Marković.\nOn je naveo i da se čini da je „osnovna podela u Evropi danas izmedju tradicionalnih političkih stanaka najšireg centra i populističkih stranaka, pokreta, a ne izmedju levice i desnice“.\n„Pri tome populističke stranke su do te mere hibridne da se ranije podele levo-desno čine kao obesmišljene. Srbija je specifična po tome što u njoj dominira populizam, a on je, kao i drugde, hibridan: preuzima tradicionalne obrasce od desnice, a socijalnu retoriku od levice“, ocenio je Marković.


Evropa šalje do sada najjasniji zahtev Srbiji | Skandalozno\nEvropa šalje do sada najjasniji zahtev Srbiji u vezi sa Rusijom\nSavet ministara EU spremio nacrt zaključaka šefova diplomatija EU o Srbiji. Za brzinu pregovora sa EU ključni vladavina prava, Kosovo i usklađivanje sa spoljnom politikom EU, navodi Beta.\nU dokumentu u koji je imala uvid agencija Beta kaže se da je za Beograd i Prištinu „normalizacija odnosa s Prištinom, uključujući pravno obavezujući sporazum, ključno bitna za njihov napredak na evropskom putu i suštinski važna za postojanu regionalnu stabilnost“.\nTakođe, pozdravlja se „posle dugog kašnjenja pokrenuti rad“ na izradi statuta Zajednice srpskih opština u skladu s Briselskim sporazumom i očekuje se od obe strane da se „konstruktivno angažuju u sprovođenju postignutih dogovora“, uključujući „prevazilaženje prepreka u primeni sporazuma o energiji“.\nSavet ministara poziva Srbiju da učini važne korake u reformi vladavine zakone, posebno kad je reč o nezavisnosti i delotvornosti pravosuđa, uz „opipljive i stalne rezultate“ u istragama i presudama vezanim za suzbijanje korupcije, organizovanog kriminala i pranja novca, stoji u nacrtu zaključaka o proširivanju o kojem raspravljaju ministri EU.\n„Pomanjkanje napretka na polju slobode izražavanja izaziva sve veću zabrinutost“, takođe se podvlači i kaže da srpske vlasti moraju „jamčiti bezbedne uslove neometanog upražnjavanja slobode izražavanja i nezavisnosti medija kao prioritetnog zadatka, uključujući jačanje napora za istragu napada na novinare“.\n„Hitno je potreban pomak u radu nezavisnih tela i demokratskih ustanova, uključujući i parlamentarni nadzor, kao i ustavne reforme“, navod se u nacrtu i traži „napredak u valjanom radu nezavisnih tela, demokratskih ustanova, parlamentom nadzoru i ustavnoj reformi“.\nTakođe se navodi da Savet ministara ponovo poziva Srbiju da se postepeno uskladi sa zajedničkom spoljnom i bezbednosnom politikom EU u skladu s pregovaračkim okvirom, „i prvenstveno preokrene sadašnje odstupanje od toga“. Tu se, pre svega misli, na politiku Srbije prema Rusiji koja je pod sankcijama EU.\nOd Srbije se traži i da se „uzdrži od udaljavanja od zajedničke politike EU o vizama“, uz opasku da je „razlog zabrinutosti“ nova praksa Srbije kad je reč o sklapanju sporazuma s državama u svetu.\nKad su u pitanju ekonomske reforme, ministri EU povoljno ocenjuju napredak i ohrabruju Srbiju da dodatno poboljša uslove poslovanja, „uhvati se u koštac s javnim dugom i ode dalje u sprovođenju strukturnih reformi, naročito u energetici i transportu, tržištu rada, poreskoj upravi, javnim nabavkama, uključujući privatizaciju državnih preduzeća“.\nBudite prvi sa komentarom na članku "Evropa šalje do sada najjasniji zahtev Srbiji u vezi sa Rusijom"


Posle više od godinu dana obećavaju završetak uređenja mosta u Turekovcu, cena 9,5 miliona - JUGPRESS\nPosle više od godinu dana obećavaju završetak uređenja mosta u Turekovcu, cena 9,5 miliona\nViše od godinu dana posle oštenjeća mosta u Turekovcu u februarskim poplavama 2021. godine , ispod koga ne protiče nijedna reka niti potok već se nalaze vodovi za instalacije, juče je obećano da će radovi biti završeni u toku naredne nedelje.\nPripremni radovi na realizaciji ovog projekta značajnog za meštane Turekovca i okolnih mesta započeti su krajem marta i završeni pre roka s obzirom na to da je isti iznosio 75 dana a biće završeni za 45, objavljeno je na sajtu grada.\nNovica Nikolić, direktor JP Urbanizam i izgradnja je rekao da je taj put izmedju Turekovca-Gornjeg Stopanja bio pun neravnina i deformacija, a pločasti propust je bio urušen.\n” Zbog toga je građevinska inspekcija donela rešenje kojim je ovde obustavljen saobraćaj. Na osnovu projekta JP Urbanizam i izgradnja radovi se privode kraju. Investicija je vredna 9,5 miliona dinara. Izgrađen je novi objekat koji sadrži armirano betonske cevi prečnika 1600 mm, urađeni su zidovi, betonske ploče i danas se završavaju radovi na ugradnji drugog sloja asfalta u dužini od oko 300 metara. Sledeće nedelje će biti postavljena elastična ograda u dužini od 30 metara i na taj način će radovi biti potpuno završeni.“\nU ime meštana obratio se predsednik MZ Turekovac Ljubiša Cvetanović koji se zahvalio lokalnoj samoupravi i gradonačelniku na uređenju ovog objekta i rekao:\n„Ova deonica je jedina veza sa seoskim grobljem i veza sa 60% obradive površine, te poljoprivrednici više ne moraju da obilaze i idu dužim putem. Put je bio u lošem stanju i nebezbedan.“\nA ispod mosta , koji se sada popravlja, se nalazi glavni vod za vodu za Mesokombinat, Turekovac i Gornje Sinkovce i optički kabli za Turekovac, Svirce, Donje Trnjane, Gornje Trnjane, Vlase i Donje Sinkovce, rekli su meštani Regionalnoj informativnoj agenciji JUGpress.\nKažu da se zapravo i nije radilo o mostu već su na tom mestu zatrpane betonske cevi koje služe da se višak vode iz jezera preliva i ide u reku a da je to Mesokombinat iskoristio i da tu ispušta otpadne vode.


Niška televizija » Opština Crveni krst radi na rešavanju komunalnih problema\nOpština Crveni krst radi na rešavanju komunalnih problema\nObjavljeno 06.06.2014. 15:34\nProblem rastinja oko pruge u Ovčepoljskoj ulici je rešen. Na zahtev građana opština Crveni krst je reagovala i u saradnji sa JKP „Mediana“ ovaj prostor se hemijski čisti, kako bi se uništili insekti, zmije i pacovi koji su se pojavili u naselju Beograd-mala, kaže predsednik opštine Crveni krst Miroslav Milutinović.\nKomunalni problemi na potezu od Železničkog mosta prema naselju Šljaka se postepeno rešavaju, a trenutno je u toku čišćenje prostora od žbunastog rastinja oko pruge u Ovčepoljskoj ulici, kaže predsednik opštine Crveni krst Miroslav Milutinović.\nMilutinovic dodaje da između opštine i saveta građana na području opštine postoji dobra saradnja i da će tako biti i ubuduće.\nJKP „Mediana“ sklopila poslovni ugovor sa Federacijom Roma (VIDEO)\nNajveći niški festival za mlade slavi 5. rođendan


Vučić posle razgovora sa Makronom: Očekujem ozbiljnu podršku Francuske - Sputnjik Srbija\n14:25 01 Mart 2021\nVučić posle razgovora sa Makronom: Očekujem ozbiljnu podršku Francuske\n17:08 01.02.2021 Preuzmite kraći link\nPredsednik Srbije Aleksandar Vučić preneo je da je sa predsednikom Francuske Emanuelom Makronom danas razgovarao u dva navrata u četiri oka, a najviše o odnosima Beograda i Prištine. Vučić je dodao da očekuje ozbiljnu podršku Francuske Srbiji.\nVučić je sumirajući razgovore sa Makronom u Parizu, rekao da su razgovarali o evropskim integracijama Srbije, koja će imati podršku Francuske na tom putu, kao i o bilateralnim i ekonomskim odnosima, posebno o metrou koji treba da počne da se gradi krajem ove godine.\n„Očekujem da ćemo otvarati više poglavlja ove godine, po novoj metodologiji, kroz klastere“, rekao je Vučić za TV Pink, preneo je Tanjug.\nOn je dodao i da će Francuska biti podrška Srbiji za evropske integracije i za dijalog sa Prištinom.\n„Najviše smo govorili o odnosima Beograda i Prištine, to je teško i neuralgično pitanje za celu Evropu, ne samo za Srbiju“, rekao je Vučić.\nPredsednik je preneo da su u razgovoru o poziciji Srbije, govorili i o evropskim integracijama naše zemlje, ističući da veruje u ozbiljnu podršku Francuske na evropskom putu Srbije.\n„Verujem da će, u skladu sa novom metodologijom koju je Srbija prva prihvatila, biti izmena po tom pitanju. Očekujem da mnoga pitanja budu otvorena pre kraja godine i neka sasvim nova“, rekao je Vučić.\nKako je pojasnio, sada će se poglavlja otvarati po klasterima, zbog čega veruje da možemo više poglavlja u ovoj godini da otvorimo, u junu i decembru, nego prethodnih.\n„Ali, doći će i do geopolitičkih promena, do nekih drugih stvari u budućnosti koje bi nama pomogle, ali koje danas niko i ne nazire. Ali, ne treba ja o njima prvi da govorim u javnosti“, rekao je Vučić.\nMakron dolazi u Srbiju u septembru ili oktobru\nPredsednik Aleksandar Vučić najavio je danas da će predsednik Francuske doći u Srbiju u septembru ili oktobru, što će, kaže, biti velika poseta, preneo je Tanjug.\n„Imaćemo mnogo ugovora da potpisujemo, uveren sam da ćemo napraviti veliki rezultat u odnosima između Srbije i Francuske, na korist građana Srbije“, rekao je Vučić.\nPoslednji put, Makron je u Srbiji boravio u julu 2019. godine.\nBeogradski metro - važna tema u Parizu\nTokom razgovora sa Emanuelom Makronom u Parizu važna tema bila je i gradnja beogradskog metroa, rekao je predsednik Vučić i dodao da „gradnja može da počne“..\nPrema Vučićevim rečima prva linija će povezivati pet opština, od najudaljenijih delova Zvezdare, preko Palilule do Čukarice. Ona će biti gotova možda i pre kraja 2027. ili početkom 2028. godine, rekao je Vučić. Paralelno sa tim, dodaje, radiće se druga linija od Mirijeva, preko Slavije i Beograda na vodi, mosta na Savi do stadiona u Zemunu i ona bi trebalo da bude gotova do 2030.\n„Predvideli smo i treću liniju koju ćemo da radimo od bloka 71, koja treba da ide preko centra Novog Beograda i spaja ga sa centrom Beograda. To ćemo da uvežemo sve sa brzim vozom“, naglasio je on.\nOn je rekao novinarima u Parizu da će Beograđani moći da biraju od ukupno šest rešenja francuskih stručnjaka za vozove koji će ići beogradskim metroom.\n„Pričali smo i o Vansiju, Šnajderu u Novom Sadu i drugim projektima i vojnotehničkoj saradnji i verujem da ću tokom sledeće posete Markona moći više da govorim o tome, kao i o daljem jačanju našeg vazduhoplovstva i protivazdušne odbrane, kao i o drugim detaljima“, naveo je Vučić.\nKosovo na stolu: Kakvo rešenje očekuje Francuska do 2022. godine\nVučić: Centralna tema razgovora sa Makronom je Kosovo i Metohija\nVučić se obratio porukom na Pariskom mirovnom forumu\nEmanuel Makron, Aleksandar Vučić


Postoji razlog zbog čega stručnjaci savetuju korisnicima Androida da se uzdrže od preuzimanja aplikacija sa nepouzdanih lokacija i da se drže oficijelnog marketa Google Play. To ne znači da je Google Play apsolutno bezbedan - i tamo se s vremena na vreme pojavi poneki malver, ali je zahvaljujući skeneru Google Bouncer, Google Play bolje kontrolisan od alternativnih prodavnica aplikacija. Evo još jedne potvrde za to.\nStručnjaci kompanije ESET otkrili su trojanski program za daljinski pristup (Remote Access Trojan, RAT) koji se širi maskiran u nekoliko legitimnih Android aplikacija.\nTo je inače jedan od najčešćih načina širenja infekcije za malvere za Android - malveri su maskirani u popularne legitimne aplikacije, od igrica do manje ili više korisnih programa. Često ove aplikacije rade ono što korisnici očekuju od njih kada ih preuzimaju, a zahvaljujući sakrivenim trojancima i više od toga. Često se za ovakve aplikacije tvrdi da su krekovane verzije popularnih komercijalnih aplikacija.\nStručnajci ESET-a pronašli su novi RAT za Android nazvan Krysanec u mobilnoj aplikaciji ruske Sberbanke, u aplikaciji 3G Traffic Guard, i nekoliko drugih aplikacija, uključujući i ESET-ovu Mobile Security.\nMalver se distribuira preko nekoliko kanala, uključujući i sajtove na kojima se deli piratski sadržaj, kao i rusku društvenu mrežu.\nZaražene aplikacije sadrže Android verziju multiplatformnog trojanskog alata za daljinski pristup Unrecom.\nAndroid/Spy.Krysanec može da prikuplja različite informacije sa zaraženog uređaja, povezujući se sa svojim C&C (Command & Control) serverom i preuzimajući dodatne module.\nZahvaljujući ovim modulima backdoor može da pravi fotografije, snima zvuk pomoću mikrofona uređaja, da beleži trenutnu GPS lokaciju, da dobije spisak instaliranih aplikacija i otvorenih web stranica, da pregleda pozive, kontakte, SMS poruke i poruke poslate i primljene preko aplikacije Whatssapp itd.\nZanimljivo je i da su se uzorci malvera koje je analizirao ESET povezivali sa C&C serverom hostovanim na domenu koji pripada provajderu No-IP (Vitalwerks), koji je nedavno imao spor sa Microsoftom kada je Microsoft preuzeo kontrolu nad 22 domena kompanije koji su se koristili za širenje malvera.\nPreporuka stručnjaka ESET-a je da korisnici preuzimaju aplikacije samo iz pouzdanih izvora, kao što je Google Play prodavnica aplikacija. Ekosistem Android aplikacija nudi zaštitu od modifikacija legitimnih aplikacija kao što je ova sa RAT Krysanec - aplikacije se digitalno potpisuju sa sertifikatima programera. Aplikacije koje kriju Krysanec nemaju važeće sertifikate. Ali ne ispituju svi korisnici pažljivo aplikacije koje instaliraju na telefonima, kažu u ESET-u, a to posebno važi za one koji traže aplikacije na alternativnim marketima i forumima, bez obzira da li to rade zbog toga što žele krekovane verzije komercijalnih aplikacija ili iz nekog drugog razloga.\nScreenshot from Android/Spy.Krysanec control panel


Direktorica “Zelenila” Daca Popović ovom prilikom istakla je da joj je zadovoljstvo da su preduzeća Glavnog grada podržala ovu akciju:\n“Moram istaći da sam danas posebno ponosna jer su napore koje Zelenilo ulaže prepoznale naše kolege iz drugih preduzeća Glavnog grada i pružile nam podršku kroz donaciju biljaka, a možete vidjeti i da su se u velikom broju odazvali da pruže pomoć i prilikom sadnje. Ova akcija u kojoj sinhrono učestvuje više preduzeća lokalne samouprave ne predstavlja samo sadnju-ozelenjavanje Glavnog grada, već i dobru relaciju između preduzeća odnosno jedan umrežen sistem koji djeluje na različitim poljima ali sa istim ciljem, a to je da Podgoricu učinimo ljepšim mjestom za život i rad svih nas.”\nI zaposleni u Putevima dali su svoj doprinos :\n”Današnjoj akciji “Moje drvo” koje je organizovalo Zelenilo d.o.o. Putevi su se rado odazvali pozivu i iskazali zadovoljstvo i uvjek će se odazivati svim aktivnostima kako bismo zajedničkim snagama naš grad učinili ljepšim i zdravijim mjestom za život svih nas” rekla je PR Puteva d.o.o. Ana Mugoša.\n“Današnju akciju podržali su upošljeni u Čistoća d.o.o., koji će i u buduće podržavati slične akcije kako bismo svi zajednički doprinijeli unapređenju ekološkog ambijenta Podgorice i uopšte zaštiti životne sredine”, istakao je prilikom sadnje Andrija Čađenović, Izvršni direktor Čistoća d.o.o..\nI predstavnici Tržnica i pajaca uzeli su učešće u današnjoj akciji:\n”Tržnice i pijace su sa zadovoljstvom dale svoj doprinos akciji "Moje drvo". Zajednička akcija gradskih Društava je dobra ideja, jer mi treba da damo primjer i podsticaj drugima da činimo da naš grad bude još ljepši. Ova akcija je još jedan prilog tome, pored toga što su zaposlenih u Društvima Glavnog grada svakodnevno angažovani na stvaranju boljih uslova života za građane Glavnog grada” istakao je Izvršni direktor Ranko Jovanović.\nI zaposleni preduzeća Deponija danas su učestvovali u akciji: “ Akcija “Moje drvo”bila je podsticaj preduzeću “Deponija” da se sadnjom stabala aktivno uključi u ovu društveno odgovornu aktivnost. Time smo željeli dati svoj doprinos u podizanju svijesti o važnosti očuvanja zdrave životne sredine”, rekao je povodom današnje akcije Izvršni direktor Deponije Arsenije Boljević.\nPosljednji put izmijenjeno četvrtak, 05 decembar 2019 19:13\nViše iz ove kategorije « Dio Podgorice šest sati bez vode Cetinje: Za godinu rekonstruisali 30 kilometara lokalnih i seoskih puteva »


Ljajić (SDP) posetio Udruženje penzionera opštine Zvezdara\n► Ljajić (SDP) posetio Udruženje penzionera opštine Zvezdara\nFoto: Beta / SDP\nPredsednik SDP Srbije Rasim Ljajić posetio je danas Udruženje penzionera opštine Zvezdara i sa članovima razgovarao o mogućnosti unapređenja kvaliteta njihovog života i neophodnosti postojanja više klubova za penzionere.\nUdruženje penzionera Opštine Zvezdara, koje postoji u okviru Saveza penzionera Srbije, ima 38.000 članova od kojih je 12.000 aktivno u tri penzionerska kluba.U razgovoru sa Ljajićem penzioneri su istakli da su klubovi takvog tipa njihova druga kuća u kojoj se druže i provode svoje slobodno vreme ali da je problem nedostatak prostora i da im je neophodno više takvih klubova.\nPredsednik Udruženja penzionera Zvezdara Srećko Barlov rekao je da je Rasim Ljajić prvi ministar koji je ikada obišao to udruženje i sa njihovim članovima popričao o mogućnostima unapređenja kvaliteta "života ljudi treće životne dobi".\nLjajić je obećao da će vrlo brzo posetiti i klubove u Mirijevu i Velikom Mokrom Lugu koji su deo Udruženja penzionera Opštine Zvezdara.\nPod sloganom "Zlatibor se voli do neba i nazad" Turistička organizacija Zlatibor i ove godine učestvuje na beogradskom Sajmu turizma, najvećem okupljanju turističke privrede u...\nMinistar trgovine, turizma i telekomunikacija Rasim Ljajić izjavio je danas da srpske robe ima širom Kosova i da tamo dospeva alternativnim putevima.


Kurti: Kosovo će težiti da se institucionalno izgradi poput Francuske\nKosovski premijer Aljbin Kurti poručio je sinoć, nakon sastanka sa francuskim predsednikom Emanuelom Makronom, da Kosovo “i pored toga što je malo, teži da se institucionalno izgradi poput Francuske”, prenosi Ekonomija onlajn.\nEkonomia onlajn, Kosovo online\nMakron i Kurti (Foto Gazeta Express)\n“Privilegija i odgovornost za mene kao premijera najmlađe države u Evropi je da budem ispred predsedničke palate Francuske da bih garantovao da će Kosovo uvek biti u evropskim i demokratskim težnjama. Još jednom moram da izrazim zahvalnost narodu Kosova na visokoj pravdi koja je uspostavljena u okviru evroatlantskog saveza da se okonča šovinistički režim koji je ciljao na teritorije po svaku cenu, čak i sa genocidom nad civilima”, rekao je Kurti.\nOn je poručio da je počastvovan time što je dobio priliku da sa francuskim predsednikom razgovara o obavezama Kosova i vlade na čijem je čelu.\n„Bez obzira koliko mala bila, naša država ima misiju da organizuje svoju kompletnu institucionalnu izgradnju, vladavinu zakona i slobodu misli istim kvalitetom kao i velike istorijske države, među kojima je jedan od najboljih modela upravo Francuska“, zaključio je Kurti.


Sebija Izetbegović - 1\n11. 06. 2021 12:34\n05. 04. 2021 15:36\nIzetbegović: Ne znam ništa o respiratorima, najdraži mi je Drager\n24. 03. 2021 10:57\nSARAJEVO – U toku je pauza na suđenju u predmetu "Fadil Novalić i ostali", a svjedočenje je završila Sebija Izetbegović, direktorica KCUS-a.\nIzetbegović: O respiratorima sam pričala sa svakim, ali sa Novalićem - ne sjećam se\n24. 03. 2021 10:20\nSARAJEVO – U Sudu BiH, u sklopu predmeta "Fadil Novalić i drugi" danas svjedoći Sebija Izetbegović, dirketorica Kliničkog centra Univerziteta u Sarajevu (KCUS).\n04. 09. 2020 13:29\nDirektor Kliničkog centra Univerziteta u Sarajevu Sebija Izetbegović prošle sedmice je saslušana u Tužilaštvu BiH u sklopu predmeta "Respiratori", potvrdio nam je portparol Tužilaštva BiH Boris Grubešić.\nIzetbegović: U izolatorijimu 21 pacijent\n24. 06. 2020 19:44\nSARAJEVO - U izolatorijumu Klinike za plućne bolesti Podhrastovi u Sarajevu trenutno je smješten 21 pacijent, izjavila je generalni direktor Kliničkog centra Univerziteta u Sarajevu Sebija Izetbegović.\n12. 04. 2020 14:40\nSARAJEVO - U Kliničkom centru Univerziteta u Sarajevu na bolovanju je 305 zaposlenih, od kojih je veliki broj neopravdan, upozorila je generalni direktor KCUS-a Sebija Izetbegović.\n04. 04. 2020 09:49\nSARAJEVO - Klinički centar Univerziteta u Sarajevu (KCUS) završio je testiranje nova 32 uzorka na virus COVID-19.\n01. 04. 2020 18:27\nSARAJEVO - Na virus korona pozitivna su dva doktora Klinike za gastroenterohepatologiju Kliničkog centra Univerziteta u Sarajevu (KCUS), izjavila je direktor KCUS-a Sebija Izetbegović.\nSebija Izetbegović ponovo je izabrana za direktoricu Kliničkog centra Univerziteta u Sarajevu (KCUS).


Sve više uplata u PIO fondu Srbije - Sputnjik Srbija\n21:42 18 Februar 2020\nSve više uplata u PIO fondu Srbije\n© Foto : Ivan Prole\n23:00 06.06.2015 (osveženo 16:19 05.10.2015) Preuzmite kraći link\nMinistar za rad, zapošljavanje, boračka i socijalna pitanja Aleksandar Vulin izjavio je danas da je zaključno sa majem povećana količina novca uplaćena za penziono osiguranje za više od devet odsto u odnosu na lane.\n„Polako ali sigurno i kod nas raste svest o tome koliko je odnos prema državi važan“, rekao je Vulin nakon obilaska gerontološkog centra, navodeći da je prosek za pet meseci ove godine veći za devet odsto u odnosu na prošlu godinu, odnosno da imamo više uplaćenih doprinosa za PIO.\nVučić: Pre kraja mandata - penzije veće nego ikad\nOn je rekao da je samo u maju više od 12 odsto povećana uplata doprinosa za PIO u odnosu na isti mesec prošle godine.\nMinistar je naglasio da je time samo za obavezne dotacije i ono što bi država iz budžeta morala da doplaćuje suma smanjena za 3,3 milijarde dinara.\nOn je rekao da je to omogućeno time što su ispunjavane obaveze, tako što su zaposleni prijavljivani, odnosno što je svako ko se zaposlio bio prijavljen.\n„To je najbolja vest koju mogu da saopštim i pokazatelj je da mere Vlade funkcionišu i da se svest poslodavaca poboljšava“, rekao je Vulin u Šapcu.\nposlodavci, penzije, penzioneri, PIO fond, Aleksandar Vulin\n21:38 Kosovska policajka pobila roditelje i braću jer su joj prebacivali što se nije udala?\n21:38 „Sviće zora“ postala nezvanična himna litija, a gde je i kako nastala objašnjava njen tvorac /video/\n21:30 Ljubav za narod, a narod – za izdavanje\n21:16 Plesom protiv koronavirusa /video/\n21:05 Zašto je ruski zakon oštar prema sektama: Istina o „gresima“ verskih pokreta u Rusiji


Beta 29. marta 2018. 20:30\nPredsednik Kosova Hašim Tači ocenio je da su današnjim hapšenjem i deportacijom u Tursku šest turskih državljana zbog sumnje da su pripadnici organizacije Fetulaha Gulena pogaženi demokratski standardi Kosova.\n„Kosovo je demokratska zemlja koja je izgradjena u skladu sa najvišim demokratskim standardima, koji iznad svega poštuju individualna prava svakog čoveka, nezavisno od etničke pripadnosti, verskih, političkih ili ideoloških ubedjenja“, naveo je Tači u izjavi novinarima povodom hapšenja i deportacije šestoro zaposlenih u Koledža Mehmet Aki na Kosovu.\n„Nadležni organi su me obavestili nakon dogadjaja, da je šest državljana danas deportovano u Tursku uz obrazloženje da nisu imali dozvolu za boravak na Kosovu. Mi sada treba da pojasnimo razloge koji su doveli do deportacije ovih turskih gradjana u Tursku“, kazao je Tači.\nDodao je da niko ne sme da se proganja, cenzuriše ili deportuje zbog drugačijih uverenja ili ideologije.\n„Želim da uverim gradjane Republike Kosovo i sve strane državljane koji žive i rade na Kosovu, da Kosovo po svaku cenu štititi njegove ustavne vrednosti, koje iznad svega ostalog obezbedjuju svakom pojedincu da bez straha izrazi identitet, uverenje, kulturu, ideologiju, mišljenje i slobodu reč“, naveo je Tači.\nPrištinski mediji su danas javljali da iza hapšenja i deportacije šest turskih državljana stoji predsednik Kosova Hašim Tači.


Glavni i odgovorni urednik @ MojaFirma.rs\nProfesionalnu karijeru gradi od 2001. godine, a 2002. osniva Burek.com, najveću internet zajednicu na ovim prostorima sa više od 2.200.000 članova, i igru znanja i strategije Conquiztador. Prodao udeo u firmi investitorima iz Mađarske sa nepunih 23. godine i dobio prvu investiciju za online projekat okrenut lokalnom tržištu na ovim prostorima.\nKao dizajner, developer i project manager radio je na više od 350 projekata za klijente iz 28 zemalja, u poslednjih nekoliko godina kao deo Simplicity.rs tima. Kao konsultant u oblasti internet marketinga, sarađivao sa više od 50 najpoznatijih svetskih brendova u vezi njihovog nastupa na lokalnom tržištu. U saradnji sa Telenor Srbija osmislio je i pokrenuo MojaFirma.rs.\nOrganizovao i suorganizovao mnoštvo stručnih skupova, od 2002. na ovamo, uključujući i Blogomaniju ’13, koja je okupila više od 1000 ljudi iz regiona oko teme elektronskog poslovanja i digitalnog marketinga na Kopaoniku. Prethodnih godina pomaže strukovnoj organizaciji – IAB Serbia, u organizaciji događaja. Javno govori na temu preduzetništva, marketinga i razvoja poslovanja i samozapošljavanja.\nBlog For The Win, na kome piše na prethodno navedene teme, više puta je proglašavan jednim od najboljih u regionu. Piše i za Netokraciju, Sportske.net, BeforeAfter, JužneVesti, a povremeno kao fotograf ilustruje sportske priče lokalnog izdanja Vice-a.\nOd septembra 2015. godine izabran je za Zamenika predsednika Konferencije suosnivača Registra nacionalnog internet domena Srbije. Od juna 2016. pokreće sa partnerima servis MojaPijaca.rs. U decembru 2016. predsedava stučnim žirijem srpskih IAB MIXX awards, lokalnog izdanja jedinog globalnog takmičenja koje je 100% – digital.\nOd februara 2017. godine predaje na Fakultetu za medije i komunikacije predmet Upravljanje digitalnim projektima.


EXPRES VESTI - Trampova treća uzastopna pobeda, ovog puta u Nevadi\nTrampova treća uzastopna pobeda, ovog puta u Nevadi\nVašington -- Kandidat za nominaciju republikanaca na izborima Donald Tramp lako je pobedio u saveznoj državi Nevadi, osiguravajući tako vođstvo u trci za nominaciju.\nMilijarder sada ima tri uzastopne pobede, pre Nevade slavio je u Nju Hempširu i Južnoj Karolini.\nSenatori Marko Rubio i Ted Kruz koji su se tokom nedelje žestoko napadali bore se za drugo mesto.\nZvaničnici partije ističu da istražuju pojedine navode o duplom glasanju i nedovoljno listića na jednom mestu. Neki volonteri su takođe nosili odeću kojom pružaju Trampu podršku, ali zvaničnici navode da to nije protiv pravila.\nMeđu demokratama Hilari Klinton uspela je u Nevadi da pobedi Bernija Sandersa.\nNovinar BBC-ja sa lica mesta kaže da je na jednom glasačkom mestu u Las Vegasu glasanje loše organizovano. Počelo je kasno, bili su dugi redovi, ljudi nisu znali gde da glasaju i bilo je loše obezbeđeno.\nZvaničnici republikanaca iz Nevade rekli su da „nije bilo zvaničnih izveštaja o neregularnostima ili prekršajima prilikom glasanja“.\nNa redu je glasanje u Južnoj Karolini za demokrate 27. februara, a nakon toga ide „Super utorak“ 1. marta kada 15 saveznih država ili teritorija bira kandidata.\nMore in this category: « Šest turskih aviona povredilo vazdušni prostor Grčke\tEvropa i migranti - zajednička ili politika propuštanja? »


Tonemo u velika zaduženja, pad prihoda, a premijer optimista (Video) | Infomedia Balkan\nBiznis i ekonomija | 11.Aug.2020 - 21:20 h\n"Zaduženja se nastavljaju, pad direktnih poreza je evidentan, a postoji i gubitak projektovanog priliva novca iz dijaspore", reagovao je ekonomista Zoran Pavlović na izjavu premijera Srpske da je budžet stabilan i likvidan.\nRepublika Srpska nema nikakvih problema sa budžetom, budžet je likvidan i redovno izmirujemo svoje obaveze rekao je predsjednik Vlade Radovan Višković. Višković se hvali sa više novca od indirektnih poreza za Srpsku a kao uspjeh predstavlja isplatu penzije dva dana ranije.\nEkonomista Zoran Pavlović kaže da je u ovoj Viškovićevoj tezi nekoliko stvari nejasno. "Zaduženja se nastavljaju, pad direktnih poreza je evidentan, a postoji i gubitak projektovanog priliva novca iz dijaspore", kaže Pavlović. On smatra da Vlada Republike Srpske vjerovatno ima plan ušteda ali da za sada nema najava smanjenja plata u javnom sektoru. Ekonomista Zoran Pavlović napominje da nema stvarne, dugoročne pomoći privredi koja je najbitnija za opstanak stabilnog sistema.\nU opoziciji podsjećaju da je nastavljen trend zaduživanja što je donekle i očekivano ali da dodatno zabrinjavaju kamatne stope što samo po sebi govori o likvidnosti budžeta.\nRadovan Višković je gostujući na RTRS-u najavio nastavak infrastrukturnih projekata koj su, tvrdi, bitni za očuvanje javne potrošnje.


Đokić: Uspavano pravosuđe BiH godinama ignoriše stradanje Srba\nTačno vrijeme: 2020-09-18 11:38:11\nObjavljeno sreda, 01 maj 2013 23:08\nISTOČNO SARAJEVO - U organizaciji Odbora Vlade Republike Srpske za njegovanje tradicije oslobodilačkih ratova, u Istočnom Sarajevu i Sarajevu 3. maja biće obilježena 21 godina od stradanja pripadnika JNA u Dobrovoljačkoj ulici, 2. i 3. maja 1992. godine, potvrdio je Petar Đokić, ministar rada i boračko-invalidske zaštite Republike Srpske.\n"Nažalost, ni poslije 21 godine, u Dobrovoljačkoj ulici, ali i na još nekoliko lokacija u Sarajevu gdje su napadnuti i stravičnom teroru izloženi vojnici JNA, niko nije odgovarao za to. Od ukupnog broja tadašnjih pripadnika JNA najveći broj je bio iz srpskog naroda. I pored više pokušaja da se tačno usmjeri aktivnost pravosudnih ograna na lica koja se povezuju sa ovim događajima to se nije dogodilo", istakao je Đokić.\n"Zbog toga, svake godine 3. maja odlazimo u Sarajevo u nekadašnju Dobrovoljačku ulicu da svojim dolaskom na to mjesto, mjesto zločina, svjedočimo o zločinu i spriječimo da se on zaboravi i potisne u stranu. Naravno, našim odlaskom na to mjesto podstičemo uspavano pravosuđe koje i dalje ćuti i ne procesuira odgovorne za ovaj teški zločin", naglasio je Đokić.\n"Ali, pravda u BiH, pa i ona međunarodna, još je selektivna i više se bavi i posvećena je pitanjima odgovornosti Srba za ratne zločine u ratu, a manje, ili, bolje rečeno, ni približno odgovornošću Bošnjaka i Hrvata za zločine koje su oni počinili nad srpskim narodom, civilima, policajcima i vojnicima", zaključio je Đokić.\nStaša Košarac, šef Kluba srpskih delegata u Domu naroda parlamenta BiH, zatražio je nedavno od glavnog tužioca BiH Gorana Salihovića da odgovori na otvorena pitanja u vezi sa zločinom u Dobrovoljačkoj ulici u Sarajevu 1992. godine, uključujući i pitanje pod kakvim pritiscima je nekadašnji tužilac Džud Romano, mjesec dana prije odlaska sa dužnosti, donio odluku da obustavi istragu protiv 14 lica osumnjičenih za zločin u Dobrovoljačkoj.\n"Koji domaći i inostrani zvaničnici su, pritiscima ili na drugi način, uticali da tužilac Romano donese takvu sramnu odluku i kako je moguće da se tužilac Filip Alkok iz Velike Britanije, koji je slučaj Dobrovoljačka vodio do 2009. godine, samo nekoliko dana prije donošenja odluke o obustavljanju istrage protiv 14 lica sastao sa tužiocem Romanom u svojstvu branioca jednog od osumnjičenih", navodi se u Košarčevom otvorenom pismu.\nOn je upitao Salihovića i zašto Tužilaštvo nikada zvanično nije odgovorilo na prigovor MUP Republike Srpske na odluku tužioca Romana.\nNapadom na kolonu JNA u Dobrovoljačkoj, koja se početkom maja 1992. godine mirno povlačila iz Sarajeva, prema sporazumu i uz garanciju mirovnih snaga UN na čelu sa generalom Luisom Mekenzijem, rukovodili su tadašnji član Predsjedništva BiH Ejup Ganić i rukovodstvo tadašnje Republike BiH. Iako je za bezbjednost vojnika garantovao tadašnji predsjednik Predsjedništva BiH Alija Izetbegović, kolona JNA nije bezbjedno izašla iz Sarajeva, već je presretnuta i mučki napadnuta.\nPrema nacionalnom sastavu ubijena su 32 Srbina, šest Hrvata, dva muslimana i dva Albanca, od toga 10 oficira, 28 vojnika i četiri građanska lica na službi u JNA.\nStruktura ranjenih izgleda ovako: Dom JNA 26, Radnički univerzitet tri, Skenderija tri, Komanda Druge vojne oblasti 30, Dobrovoljačka šest, na drugim lokacijama 26 - dakle tada je ranjeno 71 vojno lice, od toga 10 oficira, četiri građanska lica i 28 vojnika JNA.\nPrema programu ovogodišnjeg obilježavanja, 3. maja u 9 časova predviđeno je okupljanje građana ispred Spomen-crkve u Miljevićima, dok je za 9.30 planiran polazak autobusa za Sarajevo pravcem Vraca - Grbavica - Skenderija - Dobrovoljačka ulica.\nOd 10 do 10.30 mirnom šetnjom doći će se do mjesta polaganja ruža u Dobrovoljačkoj, gdje će biti prislužene svijeće.\nU 11 časova predviđeno je polaganje vijenaca i prisluživanje svijeća na Spomen-krstu na Vojničkom groblju, u 11.15 obraćanje zvaničnika, dok će u 11.30 početi duhovni program.\nPrema riječima predsjednika Pododbora Vlade Republike Srpske za njegovanje tradicije oslobodilačkih ratova Velimira Dunjića za sada nema nikakvih saznanja o eventualnim kontramitinzima ili nekim drugim okupljanjima građana Sarajeva 3. maja u Dobrovoljačkoj, kao što je bio slučaj prošle godine, kada su građanima srpske nacionalnosti koji su prislužili svijeće i položili cvijeće na mjestu stradanja svojih najmilijih, upućivane psovke i prijetnje.


Savetovanje i edukacija – Mojsije\nČinjenica je da dobar i zdrav rast firme uzrokuje mnogo zadovoljstva i poslovne satisfakcije međutim, sa sobom nosi i opasnosti koje ako se zanemaruju mogu dovesti do ozbiljnih problema pa čak i do propasti kompanije. Jedan od najčešćih scenarija jeste mala porodična firma koja zahvaljujući dobroj ideji i dobrom plasmanu proizvoda na tržište naglo poraste i ljudi koji su odlični za osnovni posao kojim se firma bavi iznenada postanu svesni da im organizacija rada, veštine komunikacije pa ni sama vizija smera razvoja kompanije nisu jasni. To je momenat kada kompanija ili odluči da preduzme konkretne korake ili krene polako da smanjuje obim poslovanja. Mi u Mojsiju, zahvaljujući skoro dve decenije iskustva u organizaciji poslovanja različitih industrija smo u mogućnosti da vam ponudimo eksterni pogled, objektivan sud kao i predlogerešenja kroz izradu krtko i dugoročnih planova razvoja vaše kompanije. Za Vas kreiramo poslovnu i prodajnu strategiju i osposobljavamo poslovni tim.\nNaši članovi tima imaju dugogodišnje iskustvo u vođenju komplikovanih i zahtevnih poslovnih procesa te su u mogućnosti prepoznati i razlikovati realne poslovne prilike od neizvesnih i teško ostvarivih poslovnih poduhvata. U slučaju komplikovanih projekata koji odudaraju od Vaše ustaljene poslovne prakse, nudimo zajednički nastup prema klijentu u sa ciljem da koristeći dugogodšnje iskustvo u prodaji i pregovorima maksimiziramo vaše šanse za postizanje poslovnog uspeha.\nPosedujući znanja preuzeta na nekim od najprestižnijih svetskih prodajnih treninga kao i iskustvo "sa terena" kreirali smo jedinstven prodajni trening koji obuhvata najbolje svetske prakse prodaje vodeći računa o specifikumu lokalnog tržišta. U mogučnosti smo Vama i Vašem timu ponuditi specijalno kreirani program koji je detaljno osmišljen na osnovu gore spomenutog u kombinaciji sa industrijom u kojoj se nalazite, proizvodom-uslugom koje plasirate, klijentima sa kojima se susrećete te omogućiti Vašoj prodaji da raste u skladu sa povećanjem obima poslovanja i kompleksnosti tržišta na kojem nastopate.


Kalinić i Simović pripremali atentate na srbijanske političare? - Večernji.hr\nKalinić i Simović pripremali atentate na srbijanske političare?\nHomen je rekao da podaci iz podzemlja govore kako su Kalinić, Simović i Cvetko Simić bili u kontaktu s Darkom Šarićem u vezi s planiranjem novog atentata.\n16. lipnja 2010. u 10:45 6 komentara 4 prikaza\nBEOGRAD - Državni tajnik za pravosuđe Slobodan Homen izjavio je za današnju beogradsku Politiku da policija i tužiteljstvo istražuju informaciju prema kojoj su Sretko Kalinić i Miloš Simović bili angažirani za ubojstvo najviših državnih dužnosnika u Srbiji. Homen je rekao da podaci iz podzemlja govore kako su Kalinić, Simović i Cvetko Simić bili u kontaktu s Darkom Šarićem u vezi s planiranjem novog atentata.\n- Simović i Kalinić su se u sedam godina bijega izdržavali radeći kao plaćeni ubojice i, prema informacijama kojima raspolažemo, bili su potencijalni počinitelji za atentat u Srbiji - kazao je Homen. Dodao je kako će istraga rasvijetliti jesu li pripadnici "zemunskog klana", koji su osuđeni za ubojstvo premijera Zorana Đinđića, bili angažirani za ubojstvo još nekog državnog dužnosnika u Srbiji, ali nije, barem zasad, htio otkriti koji je političar bio na meti "zemunaca" niti na koji je način spriječen pokušaj likvidacije.\nKljučne riječi Kalinić srpska mafija Miloš Simović sretko kalinić\n@ac.i.de,: ajde daj ne seri bez veze po forumima kad nemaš pojma šta se dešava,samo da ispadneš pametan nub jedan\nI šta je na kraju zaključak ??????! Hrvatska im je pružala utočište, delila im \_" putovnice \_" kao karamele, učestvovala u njihovom finansiranju i logitici i samim tim i u ubistvu Đinđića, to se nameće samo po sebi jer niko ... prikaži još!ko normalan nebi poverovao da Hrvatska nije znala da se oni kriju na njenoj teritoriji, ustvari oni se ni nisu krili nego se slobodno kretali po njoj !\nMa ne balvane ti ćeš da mi ispričaš šta se dešava, ustvari ti da si imao šta da napišeš ti bi napisao !


SEAT nam donosi novo uzbuđenje promenama na modelima Ibiza i Arona - GARAŽA\nSEAT nam donosi novo uzbuđenje promenama na modelima Ibiza i Arona\nIbiza je ikona brenda SEAT od svog predstavljanja davne 1984. godine. Ovaj mali hečbek se nametnuo kao najuspešnije vozilo koje je ikad sišlo sa proizvodne linije fabrike SEAT. Nova, osvežena verzija ovog modela ima za cilj da održi pobednički mentalitet, a na tom putu mu se pridružio poboljšani gradski terenac SEAT Arona.\nArona ima robusniji spoljni dizajn i karakter, pa se čak i na gradskim ulicama oseća sigurnije i sposobno da se nosi sa svim što mu se nađe na putu.\n„SEAT Ibiza je kamen temeljac uspeha brenda, sa blizu 6 miliona prodatih vozila i njegovih pet generacija, dok je SEAT Arona kao potpora u ponudi, dostigla drugo mesto u prodaji SEAT modela prošle godine“, izjavio je Vaine Griffiths, predsednik SEAT-a i CUPRE.\nSvet je sve više digitalizovan, a SEAT Ibiza i Arona su spremni da budu deo putovanja, zadržavajući svoj mladalački duh i dodajući veću intuitivnost, funkcionalnost i perceptivni kvalitet unutrašnjem prostoru, što je postignuto poboljšanim dizajnom i povećanim nivoima tehnologije.\nPozvamo vas da se pridružite digitalnoj svetskoj premijeri novih modela SEAT Ibize i SEAT Arone koja će se održati 15. aprila u 10:00.\n2021 arona ibiza premijera seat\nGaraža test – Škoda Octavia 2.0 TDI DSG Style\nPrevious post:Garaža test – Škoda Octavia 2.0 TDI DSG Style\nNext post:Do 10 godina bezbrižnosti sa Toyota Relax garancijom


FK CRvena zvezda - 1\nBEOGRAD - Fudbaleri Crvene zvezde pobjedili su večeras Radnički iz Niša 1:0 (0:0) na stadionu "Rajko Mitić" u posljednjem meču 14. kola Superlige Srbije.\nMihailo Ristić se vraća u Zvezdu?\nTrener Crvene zvezde Dejan Stanković mogao bi da riješi pitanje dugo traženog lijevog beka.\n01. 10. 2021 12:10\nOdlični rezultati Crvene zvezde i Partizana ove, ali i prethodnih sezona, doprinijeli su velikom skoku srpskog fudbala.\nRekordan skok Crvene zvezde na UEFA listi\n01. 10. 2021 07:19\nPobjedom u Bugarskoj nad Ludogorecom (1:0) u Ligi Evrope Crvena zvezda je nastavila uspon na rang-listi UEFA koeficijenata, pa se sada nalazi među 40 najboljih, što joj je najbolji rezultat u postbarijevskoj eri.\nStanković: Momenat nije najbolji, ali nećemo tražiti izgovore\n29. 09. 2021 14:55\nMomenat nije najbolji, ali mi smo Crvena zvezda, nećemo tražiti izgovore. Imamo momke koji su željni utakmica i sigurno će odmeniti naše lidere koji imaju virus korona, rekao je trener fudbalera Crvene zvezde Dejan Stanković uoči utakmice Lige Evrope protiv Ludogoreca u Bugarskoj.\n22. 09. 2021 17:27\nUtakmica 10. kola fudbalske lige Srbije između Crvene zvezde i Voždovca zvanično je odložena zbog zdravstvenih problema igrača "crveno-bijelih", saopšteno je na sajtu kluba.


"Odnosi sa Srbijom i Vučićem nisu zahladili, ali nisu kao što su bili" - Radio Kontakt Plus\n"Odnosi sa Srbijom i Vučićem nisu zahladili, ali nisu kao što su bili"\n10:50, 10.07.2019Izvor: FoNet, N1\nPredsednik Crne Gore Milo Đukanović izjavio je da odnosi sa Srbijom i predsednikom Aleksandrom Vučićem nisu zahladili, ali nisu kao što su bili ranije.\n"Nisu zahladili naši odnosi. Sastanaka zvaničnih i nezvaničnih ima, malo više je bilo nezvaničnih i nije bilo tako davno, postoji komunikacija", kazao je Đukanović u intervjuu za BN TV.\nOn je, ipak, priznao da je došlo do promene u tim odnosima.\n"Nije bilo tako davno kada su i sa jedne i sa druge adrese stizale poruke o odličnim međudržavnim odnosima, da bi danas mogli da zaključimo da oni više nisu tako dobri, kao što su bili u prethodnom periodu", ocenio je Đukanović.\nRazlog vidi u tome što je otvoren prostor za obnovu, kako kaže, veoma pogrešnih, nakaradnih teza koje su tokom devedesetih dovele do ugrožavanja vitalnih vrednosti svih naroda koji su živeli na prostoru bivše Jugoslavije. Upitan na koje teze misli, Đukanović kaže da postoje ambicije određenih država u regionu da uređuju prava svojih sunarodnika u drugim državama.\n"To je bio razlog za rat devedetih i to je rodilo pogubne ideje koje su dovele do rata", rekao je crnogorski predsednik.\nŠto se tiče priznanja Kosova, Đukanović kaže da je tu odluku donela suverena država Crna Gora na osnovu procene onoga što su regionalni interesi.\n"Naša procena je da je najvažniji regionalni interes stabilnost. U skladu s tim smo zaključili da nećemo doprineti stabilnosti ako žmurimo pred realnošću. Tu odluku smo doneli ne želeći da radimo na štetu Beograda ili u korist Prištine", kazao je Đukanović i naveo da je o tome upoznao i tadašnje zvaničnike u Beogradu.\nUpitan da li se više čuje sa Vučićem ili sa Hašimom Tačijem, Đukanović je odgovorio sa Vučićem, i to mnogo češće, dodajući da su to prijateljski razgovori.\nPrema njegovim rečima, to su razgovori dva državno odgovorna čoveka u kojima se razlikuju po određenim pitanjima, što je prihvatljivo zato što se podrazumeva da obojica pokušavaju da primarno vode računa o interesima države koju predstavljaju.\n"Naravno, sa svešću da nikada ne možete apsolutizovati interese jedne države i da morate voditi računa da oni budu kompatibilni sa onim što nam je zajednički regionalni interes, a to je stabilnost”, zaključio je Đukanović.


UVODI SE SPECIJALAN PROGRAM\nUVODI SE SPECIJALAN PROGRAM\nSnimanje suđenja uz pretvaranje glasa u tekst na računaru\nU Srbiji je u planu uvođenje specijalog programa koji treba da omogući da se sva suđenja snimaju tonski i, uz pomoć savremenog softvera, glasovi svih učesnika u postupku u realnom vremenu pretvaraju u transktripte. Ovaj vid transkripcije glasa u tekst zameniće sadašnje diktiranje zapisnika koji vodi sudija, kao i naknadno prekucavanje transkripata snimljenih suđenja.\nProgram traskripcije glasa u tekst, kada je u pitanju diktiranje presuda i rešenja i drugih sudskih odluka, kao pilot projekat već postoji u Prvom osnovnom sudu u Beogradu, Osnovnom sudu u Zrenjaninu i Osnovnom sudu u Kragujevcu.\nU planu je uvođenje ovog programa u sve sudove, a snjimanje i celog toka glavnog pretresa (suđenja) biće moguće nakon izmene Zakona o krivičnom postupku i Zakona o parničnom postupku.\nProjekat bi trebalo da se finansira iz pristupnih fondova Evropske unije.\nOvaj program omogućava da se diktirani tekst odmah vidi na ekranu računara i omogućava da se tonski zapisi sa 95 odsto tačnosti u realnom vremenu pretvore u transkripte i da se na taj način suđenja znatno skrate.\nU sistem ovog programa ugrađen je srpski rečnik od milion reči, fraza, izraza i rečenica iz sudske prakse, a poznaje i srpska gramatička pravila i ima ugrađen kompletan tekst editor na srpskom jeziku.\nTo znači da, na primer, sve što sudija izdiktira - ispisuje se u realnom vremenu, ćiriličnim pismom u editoru računara, i to na način na koji je izgovoreno.\nS obzirom na to da ima razne opcije, pored audio, program omogućava pretvaranje i video zapisa u tekst, kao i snimaka sa diktafona, mikrofona, mobilnog telefona, tableta i računara.\nMože se diktirati direktno u obrazce ili modele sudskih akata (odluka, rešenja, presuda), kao i u sve druge aplikacije.\nZahvaljujući opciji momentalne ili naknadne transkripcije audio i video sadržaja, primenljiv je i za transkripciju zapisnika, svedočenja, suočavanja, istrage, sednica, ili rada na daljinu.\nProšle sedmice Advokatska komora Beograda podnela je inicijativu Ministarstvu pravde za izmene Zakona o krivičnom postupku i Zakona o parničnom postupku kako bi se omogućilo obavezno tonsko snimanje svih suđenja u Srbiji i uvođenje ovog načina rada.\nNa ovaj način bi se, kako je navela AKB u saopštenju za medije, drastično skratilo trajanje sudskih procesa i unapredila efikasnost pravosuđa, jer je u sudnicama u Srbiji najveći problem vođenje zapisnika.\nSada još uvek sudija diktira zapisnik tako što prepričava iskaz i unosi samo sadržinu koju smatra bitnom.\nPrilikom prepričavanja iskaza gube se (važni) detalji, tako da se mnogo vremena gubi u raspravi oko toga da li je svedok nešto rekao ili nije. Kada bi se ova rasprava izbegla, suđenja bi bila brža, smatraju u AKB.\nOvaj način rada uz pomoć savremenog programa dostupan je i tužilaštvima, advokaturi, državnoj upravi, javnim izvršiteljima, poslovnom svetu.\nTonsko snimanje suđenja je, inače, već uvedeno u zemlje u regionu, a u Hrvatskoj od pre tri meseca, saopštila je AKB.


Kadetkinje startovale sa pripremama – kompletne od naredne sedmice - OSSRB - Odbojkaški savez Srbije\nKadetkinje startovale sa pripremama – kompletne od naredne sedmice\nŽenska kadetska reprezentacija Srbije danas je u Staroj Pazovi počela pripreme za XII EP 2017, koje će se odigrati 1 – 9. aprila u Arnemu, u Holandiji. Jovo Caković, prvi trener ženske kadetske reprezentacije Srbije, na pripreme je pozvao 16 igračica.\nKadetkinje Srbije će trenirati u Staroj Pazovi do polaska u Holandiju. Na današnjem prvom treningu Jovo Caković je imao na raspolaganju 12 igračica, dok će se Perović, Glušac, Batinić, Ilić, Gajević i Carić priključiti saigračicama početkom naredne sedmice zbog obaveza u klubovima. S obzirom na manji broj igračica, na pripreme su naknadno priključene kadetkinje, članice Jedinstva iz Stare Pazove: Dunja Lazar (libero), Milica Nikolić (korektor) i Anđelija Drašković (tehničar).\nŽenska kadetska reprezentacija Srbije igraće u B grupi XII EP 2017. sa Rumunijom, Belorusijom, Poljskom, Slovenijom i Grčkom.


InfoBrcko.com - Danas počinje predizborna kampanja: CIK pozvao na uzdržavanje od izjava koje vode tenzijama\nDanas počinje predizborna kampanja: CIK pozvao na uzdržavanje od izjava koje vode tenzijama\tIstaknuto\nOvogodišnji izbori zakazani su za 7. oktobar, a na Centralnom biračkom spisku je 3.352.933 građanina s pravom glasa, od čeka je 3.254.767 prijavljeno za glasanje u BiH, a na izborima će biti izabrano 518 nositelja mandata.\n– Ove godine prijavljeno je 128 političkih subjekata, 53 stranke, 36 koalicija te 34 nezavisna kandidata i u odnosu na opće izbore 2014. godine imamo povećanje za 30 političkih subjekata. Na 804 kandidatske liste je 7.497 kandidata za ove nivoe vlasti – izjavio je član CIK-a Stjepan Mikić.\nTek 22. septembra bit će poznat tačan broj biračkih mjesta koja će biti otvorena 7. oktobra, ali je procjena da će ih biti oko 5.500, s tim da će se moći glasati i u diplomatsko-konzularnim predstavništvima.\nZvanična predizborna kampanja počinje danas, 7. septembra, i trajat će do 6. oktobra u 07.00 sati kada počinje predizborna šutnja.\nMikić je napomenuo da CIK može kazniti kandidate koji se ne budu pridržavali odredbi Izbornog zakona i to novčanom kaznom do 10.000 KM, što će zaviti od težine prekršaja, ukloniti ime tog kandidata s kandidatke liste ili poništiti ovjeru liste.\nPrema dosadašnjoj praksi ove dvije zadnje sankcije upotrijebljene su u slučajevima kada jezik kojim se kandidati koriste može navesti na nasilje ili izazivanje mržnje, ali iz CIK-a nisu htjeli govoriti kome su takve kazne izrekli.\nKako su kazali, Zakon je omogućio sankcioniranje prekršioca odredbi na interentu što uključuje i društvene mreže, međutim niti u jednom slučaju do sada nije se uspjelo dokazati takvo nešto jer se nisu mogli pribaviti zakoniti dokazi ko je izvršio plaćanje, ukoliko je u pitanju plaćeni oglas, ili kome pripada nalog s kojeg je poslana poruka.\nCIK je prvi put 2016. godine za lokalne izbore upotrijebio aplikaciju uz pomoć koje je bilo moguće objaviti rezultate 24 sata nakon zatvaranja biračkih mjesta i to objedinjene rezultate za oko 95 posto biračkim mjesta.\nStoga su iz CIK izrazili nadu da će to biti slučaj i ovaj put imajući u vidu činjenici da je aplikacija nadograđena, poboljšana i prilagođena općim izborima kada se biraju kandidati za više nivoa vlasti.


Košta ih više nego Amerikance "Sartid"\nPrva rata od 380 miliona dinara preko "Jubmes" banke\nBEOGRAD- Radnici beogradskog preduzeća "Hidrotehnika- Hidroenergetika" platili su pre dva dana na aukciji za 70 odsto kapitala svoje firme mnogo više nego što će američka kompanija "Ju es Stil" dati za "Sartid" i još šest akcionarskih društava u sastavu ovog koncerna.\nOni su juče posredstvom konzorcijuma od 550 radnika, nakon žestokog nadmetanja sa krupnim srpskim biznismenima, postali i formalni vlasnici za 2,3 milijarde dinara ili oko 38 miliona evra. Da podsetimo da su Amerikanci prošli daleko jeftinije, jer ih ceo aranžman košta 23 miliona dolara.\nDragiša Vučković, generalni direktor "Hidrotehnike", na pitanje da li su se zaposleni dan nakon aukcije zbog enormne sume ipak pokajali, odgovara :" Naprotiv, tek su sada oduševljeni". Inače, rok za uplatu prve rate ističe naredne nedelje i do tada konzorcijum mora da uplati Agenciji za privatizaciju 380 miliona dinara. Vučković kaže da će novac obezbediti preko dugoročnog kredita "Jubmes" banke. Preostali iznos platiće na jednake rate u narednih šest godina.\nVeliko interesovanje kupaca za ovo preduzeće bilo je i očekivano zato što što je reč o renomiranoj firmi, specijalizovanoj za gradnju brana i sistema za vodosnabdevanje u zemlji i inostranstvu. Posebno su interesantni, kako se nezvanično priča, zbog nenaplaćenog potraživanja za radove u inostranstvu, kao i referenci za gradnju objekata u Alžiru i posebno u Tunisu, gde su neprekidno prisutni već 36 godina.


Novi premijer Crne Gore, Zdravko Krivokapić u ponedeljak ujutro je i zvanično preuzeo dužnost od dosadašnjeg premijera Duška Markovića.\nMarković je na Twitteru napisaoda se nada da će nova Vlada raditi i interesu svih građana.\n“Današnji susret i formalna primopredaja dužnosti potvrda su demokratskog sadržaja, zrelosti i odgovornosti koju baštini naša politika,” naveo je Marković.\nKako je saopšteno iz Vlade, sagovornici su razmenili mišljenje o ambijentu koji je okarakterisala zdravstvena kriza i zahtevna ekonomska situacija. Konstatovano je da je neophodno održati investicioni ciklus i unaprediti standard građana.\nMarković je novog premijera informisao o realizaciji kapitalnih infrastrukturnih projekata sa posebnim akcentom na razvoj severa države i istakao da je najvažniji zadatak nove Vlade da što pre usvoji Budžet— kako bi se sačuvao razvojni momentum i obezbedilo nesmetano funkcionisanje sistema u celini.\nPremijer Krivokapić je zahvalio na konstruktivnom pristupu i korisnim ocenio resorne sastanke koji su prethodili formiranju 42. Vlade Crne Gore.\nNova Vlada održala je danas i prvu sednicu koja je, kako je rekao potpredsednik Vlade Dritan Abazović, bila posvećena imenovanjima za komisije koje treba da počnu da rade i za generalnog sekretara vlade.\n“Biće i informacija oko izbora glavnog pregovarača, tako da se trudimo da budemo što efikasniji”, naveo je Abazović.


Evo gde i kako možete besplatno da proverite antitela, Srbija sprovodi veliko istraživanje - JuGmedia\nEvo gde i kako možete besplatno da proverite antitela, Srbija sprovodi veliko istraživanje\nUkoliko ste na vakcinalnom punktu u Nišu primetili da na oglasnoj tabli stoji saopštenje da možete besplatno proveriti nivo antitela, a niste znali razlog – u pitanju je studija koja se sprovodi u našoj zemlji.\nOva studija, kako za Blic kaže doktorka Tanja Jovanović, ima za cilj praćenje efikasnosti vakcina kod različitih starosnih grupa.\nU svetu je protiv virusa Kovid-19 dato oko šest milijardi doza vakcina bezbednih za upotrebu, ali svaka zemlja u naučne svrhe sada prati njihovu efikasnost, što je u ovom slučaju za građane „isplativo“, jer mnogi plaćaju kako bi proveravali nivo antitela nakon vakcinacije.\nVirusološkinja profesorka doktorka Tanja Jovanović kaže da se u našoj zemlji, zapravo, prati efikasnost svih vakcina koje se primenjuju za imunizaciju protiv Kovida19.\n„Efikasnost vakcina se prati preko određivanja prisustva i količine specifičnih neutrališućih antitela kroz vremenski period od godinu dana. Neutrališuća antitela nas štite od infekcije, jer se vezuju za infektivni virus i tako sprečavaju da virus uđe u ćeliju. Nivo antitela se određuje pre aplikacije prve doze vakcine, a zatim neposredno pre davanja druge a zatim i buster doze. Kako bi se pratila dinamika održavanja specifičnih anttela, dalje praćenje količine neutrališućih antitela određuje se posle mesec dana, tri i šest meseci kasnije, kao i posle godinu dana“, objašnjava ona.\nU nekim istraživanjima se pored određivanja prisustva neutrališućih antitela određuje se i ćelijski imunski odgovor posle vakcinacije.\n„Ćelijski imunitet indukovan vakcinacijom utiče na virus u ćeliji, ubija ificiranu ćeliju i tako sprečava dalje širenje infekcije“, objasnila je za „Blic“ profesorka Jovanović.\nIstraživanje se sprovodi u celoj Srbiji, a krv se uzorkuje u Beogradu, Nišu, Kragujevcu i Novom Sadu. Organizacija uzorkovnja poverena domovima zdravlja u ovim gradovima koji sprovode vakcinaciju u regionu.\nDa bi postali „učesnik“ u studiji, potrebno je da se prvo u potpunosti informišete o samom istražvanju, ciljem i sardžajem istraživanja.\n„Ukoliko na osnovu infornacija odlučite da učestvujete u studiji, potrebno je da potpišete informisani pristanak, koja vas obavezuje da poštujete vremenski kalendar uzorkovanja krvi. Informisani pristanak je potreban za svakog učesnika u svim studijama koje prate efikasnost vakcinacije. U protokolu studija su dati kriterijumi za uključivanje ili isključivanje ispitanika iz studije. Ukoliko je osoba dala pristanak što prati potpisivanje dokumenta, i ispunjava kriterijume za uključivanje u studiju, popunjava i upitnik koji se odnosi na informcije o zdravstvenom stanju, a koja mogu da utiču na rezultat istraživanja. Pored godina starosti, potrebna je informacija o tome da li je osoba prethodno preležala kovid19 i da li ima neke hronične bolesti koje mogu da utiču na kvalitet imunskog odgovora. Protokolom istraživanja je predviđeno je uključivanje najmanje 10.000 ispitanika. Ispitanici dobijaju informaciju o nivou antitela. Već sam rekla da se rade studije koje prate efikasnost svih vakcina koje se primenjuju u našoj zemlji i da svi ispitanici u studiji dobijaju inforaciju o nivoima antitela ili svim onim drugim podacima koji su predviđeni istraživanjem“, objašnjava profesorka Jovanović.\nIspitivanje će trajati godinu dana posle poslednjeg uzorkovanja krvi.\n„Tada ćemo imati i statistički obražene podatke iz kojih će se generisati važne informacije o efikasnosti vakcina“, dodaje Jovanovićeva.\n„Sinofarm je klasična vakcina, spora, ali dobra“\nNa osnovu prvih analiza doktorka Jovanović kaže da Sinofarm spada u grupu onih koje sadrže hemijskim putem inaktivisanu (mrtvu) kompletnu virusnu česticu te da se, po pravilu, takav tip vakcine daje u više doza i da snažno aktivira humoralni imunski odgovor.\n„Na osnovu prvih analiza možemo da zaključimo da je za postizanje zaštinog nivoa antitela neophodna treća doza vakcine. Treća doze se za Sinofarm vakcinu mora primiti već posle četiri meseca od aplikovane druge doze, jer negde oko 30 odsto vakcinisanih ovom vakcinom ima niske vrednosti antitela šest meseci posle druge doze. Ovo je pre svega zbog zaštite od novih, pretećih varijanti virusa koje su dominantne u našoj zemlji, kao što je to trenutno delta varijanta“, priča za „Blic“ profesorka Jovanović.\nZapravo, treća doza Sinofarm vakcine izuzetno dobro stimuliše produkciju neutrališućih antitela do maksimalnih vrednosti skoro kod svih ispitanika, bez obzira na prethodnu količinu antitela pre davanja treće doze, objašnjava ona.\n„Zato je važno da na kraju istraživanja vidimo, da li je treća doza buster doza ili će protokol imunizacije Sinofarm vakcinom zahtevati tri doze vakcine, kako je inače uobičajno za skoro sve do sada poznate inaktivisane vakcine. Takođe će se pratiti proboj vakcinalnog imuniteta na sve dominantne, preteće varijante virusa koje će se javljati u narednih godinu dana. Te informacije će biti vrlo značajne za dalje odlučivanje o potencijalnoj sezonskoj vakcini protiv kovida19“, zaključuje virusološkinja profesorka doktorka Tanja Jovanović, profesorka na Medicinskom fakultetu i članica Kriznog štaba za suzbijanje infekcije Kovid-19.\nU Pčinjskom okrugu manji broj novoobolelih od korone\nPolicija još traga za napadačem koji je izbo mladića u kiosku\nNiška policija i dalje intenzivno traga za muškarcem koji je u noći između utorka i srede oštrim predmetom izbo osamnaestogodišnjeg mladića koji…\nU Humanitarnom meču za Anastasiju u Leskovcu sakupljeno 43.300 dinara\nU Humanitarnom meču za Anastasiju Janaćković u saradnji sa divnom ekipom iz "Airsoft-a Leskovac", organizacija “Pokreni život” sakupili su 43.300…


DRŽAVNA REVIZORSKA INSTITUCIJA: IZVEšTAJI O REVIZIJI FINANSIJSKIH IZVEšTAJA I PRAVILNOSTI POSLOVANJA PET JAVNIH PREDUZEćA U SRBIJI ZA 2014. GODINU\nDržavna revizorska institucija (DRI) objavila je izveštaje o reviziji finansijskih izveštaja i pravilnosti poslovanja pet javnih preduzeća u Srbiji za 2014. godinu u kojima je uglavnom konstatovano nepoštovanje zakonskih propisa, posebno Zakona o javnim nabavkama("Sl. glasnik RS", br. 124/2012, 14/2015 i 68/2015).\nJP "Zavod za udžbenike" pokrenulo je postupke javnih nabavki procenjene vrednosti od 17.500.000 dinara, za koje nije ispunilo sve odredbe Zakona o javnim nabavkama, navodi se u Izveštaju o reviziji finansijskih izveštaja i pravilnosti poslovanja tog preduzeća za 2014. godinu.\nPreduzeće je izvršilo nabavke dobara i usluga u ukupnoj vrednosti 36.209.000 dinara, bez sprovedenog postupka javne nabavke, iako nisu postojali razlozi za izuzeće od primene Zakona o javnim nabavkama, navodi se u izveštaju Državne revizorske institucije (DRI).\nKako se navodi, preduzeće je gubitak po finansijskim izveštajima za 2013. godinu pokrilo iz neraspoređene dobiti ranijih godina, u iznosu od 233.027.000 dinara, po odluci Nadzornog odbora, ali bez saglasnosti osnivača, što nije u skladu sa odredbama Zakona o javnim preduzećima ("Sl. glasnik RS", br. 119/2012, 116/2013 - autentično tumačenje i 44/2014 - dr. zakon) i Statutom preduzeća.\nPreduzeće je u toku 2013. i 2014. godine isplatilo svim zaposlenima, u neto iznosu od po 60.000 dinara, ukupno 17.775.000 dinara, na ime bruto solidarne pomoći, koja se smatra zaradom, jer solidarna pomoć nije utvrdjena Pravilnikom o solidarnoj pomoći i ugovorom o radu.\nPreduzeću je Ministarstvo prosvete, nauke i tehnološkog razvoja uplatilo na tekući račun iznos od 208.185.000 dinara 25.12.2007.godine po projektu koji se finansira iz NIP-a namenski za nabavku djačkih stolova i stolica za osnovno i srednje obrazovanje.\nJavna nabavka nije sprovedena, a preduzeće je uplaćena sredstva u periodu od 2008-2014. godine oročavalo kod poslovne banke.\nU toku revizije poslata je konfirmacija Ministarstvu prosvete, nauke i tehnološkog razvoja koje je 14.06.2015. godine potvrdilo potraživanje od preduzeća i uputilo zahtev za povraćaj prenetih sredstava.\nDRI je objavila i najznačajnije nepravilnosti u reviziji pravilnosti poslovanja Javnog preduzeća "Beogradska tvrđava", Beograd za 2014. godinu u kome se navodi da su preduzeću preneta sredstva od strane Ministarstva kulture i informisanja u 2007. godini, u iznosu od 21.996.000 dinara, sa namenom finansiranja projekta video nadzora nad arheološkim lokalitetima od izuzetnog značaja i elektronsko povezivanje lokaliteta.\nU postupku revizije DRI nije dobila na uvid projekat, a radnje koje je preduzeće sprovodilo bez projekta nisu u potpunosti realizovane i DRI se nije uverila da je elektronsko povezivanje arheoloških lokaliteta izvršeno, da je u funkciji ili da je bilo u funkciji, i da je preduzeće preduzimalo mere za realizaciju elektronskog povezivanja lokaliteta i utvrđivalo činjenično stanje na arheološkim nalazištima.\nOd ukupno doznačenih sredstava u iznosu od 21.996.000 dinara od strane Ministarstva kulture i informisanja, preduzeće je realizovalo ukupno 19.700.000 dinara, a neutrošena sredstva u iznosu od 2.296.000 dinara nije vratilo u budžet Republike Srbije.\nIzveštaj o reviziji finansijskih izveštaja i pravilnosti poslovanja Javnog komunalnog preduzeća "Tržnica", Novi Sad za 2014. godinu pokazalo je da je preduzeće bez postupka javne nabavke zaključilo ugovore u vrednosti od 7.726.000 dinara, dok je za javne nabavke u vrednosti od ukupno 23.299.000 dinara, u konkursnoj dokumentaciji postavilo diskriminatorske uslove.\nOsnovni (državni) kapital preduzeća u poslovnim knjigama na dan 31.12.2014. godine iznosi 444.632.000 dinara (sastoji se iz povećanja kapitala iz dobiti, rezervi i po osnovu revalorizacije), dok kod Agencije za privredne registre upisani i uplaćeni kapital preduzeća iznosi 9.522.000 dinara.\nDržavna revizorska institucija je revizijom poslovanja Javno komunalnog preduzeća "Vodovod Kruševac" utvrdila da je to preduzeće tokom 2014. godine izvršilo nabavku dobara, usluga i radova u ukupnom iznosu od 8.062.000 dinara bez sprovođenja postupka javnih nabavki.\nNavodi se i da je preduzeće u periodu od 2011. do 2014. godine iz sredstava grada Kruševca vršilo izgradnju i rekonstrukciju vodovodne i kanalizacione mreže u ukupnom iznosu od 30.931.000 dinara.\nIzgrađena vodovodna i kanalizaciona mreža za navedeni iznos nije evidentirana u poslovnim knjigama preduzeća.\nJavno komunalno preduzeće "Čistoća" Novi Sad je u 2014. godini, suprotno Zakonu o javnim nabavkama izvršilo nabavku dobara, radova i usluga u iznosu od 21.581.000 dinara, bez sprovođenja postupka javnih nabavki.\nNavodi se i da je preduzeće zaključilo ugovore u iznosu od 85.476.000 dinara, nakon sprovedenog postupka javnih nabavki, u kojem su postavljeni diskriminatrorski uslovi, kojima se sužava konkurencija i nisu u logičkoj vezi sa predmetnim javnim nabavkama.\nIzvor: Vebsajt Blic, 10.11.2015.


Pravo vreme za porođaj\nKrstarica 5. avgusta 2011. 00:00\nKoliko god da je bitno aktivno učešće žene u porođaju potpomognuto prethodnim pripremama i naučenim tehnikama disanja, podjednako važan faktor u olakšavanju porođajnog procesa jeste i stav lekara i odnos prema pacijentu. Neretko ovi „eksterni“ faktori mogu da potpomognu, ali i ometu, prirodan tok porođaja, čineći ga lakšim, ili ponekad napornijim.\nNedavno sprovedeno istraživanje u Americi govori u prilog tome. Konstatovana je veza između vremena kada se porođaj odvija i težine samog porođaja: veća je verovatnoća da žene koje se porađaju u toku dana imaju komplikovan porođaj. To znači da je za dnevne porođaje češća upotreba forcepsa, vakuuma i drugih pomoćnih sredstava, kao i hirurških intervencija.\nUzrok ovakve „dnevno-noćne“ raspodele, po svemu sudeći, nije ni u kakvoj vezi sa biologijom. Naučnici tvrde da ovu pojavu prouzrokuje dnevna prezauzetost bolničkog osoblja, koje je često u situaciji da mora da tretira više pacijenata istovremeno. Tako se prirodan tok porođaja ubrzava, a neke prirodnije metode opuštanja i pomoći tokom porođaja ne primenjuju.\nZa porođaje u periodu između deset sati ujutru i deset uveče tako važi da verovatnoća uzimanja dodatnih lekova iznosi 86%, dok je verovatnoća upotrebe specijalnih instrumenata – 43%. Ovaj podatak nije od malog značaja i govori o samom odnosu prema porođaju: izgleda da će institucije poput bolnica ubuduće morati da povedu znatno više računa o „raspodeli vremena“ i načinu tretmana pacijenata. Takođe, prirodan i ljubaznošću osoblja potpomognut porođaj trebalo bi da postane prioritet, bez obzira na doba dana kada se odvija.